sagorsarker/bangla-wikipedia huggingface dataset:
বাবর হায়াত

বাবর হায়াত (); (জন্ম: ৫ জানুয়ারি ১৯৯২) হলেন একজন পাকিস্তানি বংশোভূত হংকং ক্রিকেটার। তিনি একজন ব্যাটসম্যান হিসেবে হংকং জাতীয় ক্রিকেট দলে খেলে থাকেন। তিনি পাকিস্তানের এটোকে জন্মগ্রহণ করেছিলেন।
বাবর এর টুয়েন্টি২০ আন্তর্জাতিক ক্রিকেট প্রতিযোগীতায় নেপালের বিরুদ্ধে ১৬ মার্চ ২০১৪ সালে অভিষেক হয়। উক্ত অভিষেক ম্যাচে নেপালের বিরুদ্ধে তিনি ২৫ বলে মাত্র ২০ রান করতে সামর্থ্য হন। ১ মে, ২০১৪-তে ২০১৪ এসিসি প্রিমিয়ার লিগে আফগানিস্তানের বিপক্ষে তার একদিনের আন্তর্জাতিক অভিষেক হয়।
বর্তমানে তিনি হংকং জাতীয় দলের অধিনায়ক হিসেবে দায়িত্ব পালন করছেন। </ref>
আরশাদ ওয়ার্সী

আরশাদ ওয়ার্সী (); (জন্ম: ১৯ এপ্রিল, ১৯৬৮ মুম্বই) হলেন একজন ভারতীয় চলচ্চিত্র অভিনেতা। তিনি ১৯৯৬ সালের হিন্দি চলচ্চিত্র "তেরে মেরে সাপনে" অভিনয়ের মাধ্যমে চলচ্চিত্র শিল্পে প্রবেশ করেন। চলচ্চিত্রটি ব্যাবসায়িক দিক থেকে সফল ছিল। তিনি হাস্যরসাত্মক চলচ্চিত্র "মুন্না ভাই এম.বি.বি.এস." (২০০৩) এবং "লাগে রাহো মুন্নাভাই" (২০০৬) চলচ্চিত্র দুটিতে অভিনয়ের মাধ্যেমে ব্যাপক পরিচিতি অর্জন করেন। এছাড়া নায়ক হিসেবে প্রধান চরিত্রে "ইশকিয়া" (২০১০) এবং এই ছবিটির দ্বিতীয় পর্ব "দেড় ইশকিয়া" (২০১৪) তে অভিনয় করে প্রশংসা কুড়ান। ২০১৩ সালের ছায়াছবি "জলি এল.এল.বি" অসাধারণ অভিনয়ের জন্য সর্বস্তরের প্রশংসা লাভ করেন এবং তার অভিনয় জীবনের সলো হিট হিসেবে মর্যাদা পায়।
আরশাদ ভারতের মুম্বইয়ে মুসলিম পরিবারে জন্মগ্রহণ করেন এবং তার প্রাথমিক জীবন "বারনেস স্কুলে" শুরু করেন। তার উচ্চতা পাঁচ ফুট পাঁচ ইঞ্চি।
কিঞ্চিৎ শাহ

কিঞ্চিৎ দেবাং শাহ (জন্ম: ৯ ডিসেম্বর, ১৯৯৫) হলেন একজন ভারতীয় বংশোদ্ভূত হংকং ক্রিকেটার। তিনি একজন বামহাতি ব্যাটসম্যান এবং ডানহাতি অফ ব্রেক বোলার। এছাড়াও তিনি উইকেট-রক্ষক হিসেবে ভূমিকা পালন করে থাকেন।
শাহের টুয়েন্টি২০ ক্রিকেট প্রতিযোগিতায় কানাডা জাতীয় ক্রিকেট দলের বিরুদ্ধে ১৫ মার্চ ২০১২ সালে অভিষেক হয়।
কেনেথ স্যানবর্ন পিটজার

কেনেথ স্যানবর্ন পিটজার একজন মার্কিন ভৌত এবং তাত্ত্বিক রসায়নবিজ্ঞানী। তাকে তার যুগের সবচেয়ে প্রভাবশালী ভৌত রসায়নবিদদের অন্যতম মনে করা হয় যার কাজ ভৌত রসায়নের সব গুরুত্বপূর্ণ ক্ষেত্রজুড়েই বিস্তৃত। এগুলো হলো : তাপগতিবিদ্যা, পরিসংখ্যানিক বলবিদ্যা, আণবিক গঠন, কোয়ান্টাম বলবিদ্যা, স্পেক্ট্রস্কোপি, রাসায়নিক বন্ধন, গতিবিদ্যা। 
পিটজার ১৯৩৫ সালে ক্যালিফোর্নিয়া ইনস্টিটিউট অফ টেকনোলজি থেকে বিএস এবং ১৯৩৭ সালে ইউনিভার্সিটি অব ক্যালিফোর্নিয়া, বার্কলে থেকে পিএইচডি ডিগ্রি অর্জন করেন। গ্র্যাজুয়েশন শেষের পর তিনি ইউনিভার্সিটি অব ক্যালিফোর্নিয়া, বার্কলের রসায়ন বিভাগের শিক্ষক নিযুক্ত হন এবং পর্যায়ক্রমে অধ্যাপক পদে উন্নীত হন। ১৯৫১ থেকে ১৯৬০ সাল পর্যন্ত ইউনিভার্সিটি অব ক্যালিফোর্নিয়া, বার্কলে কলেজ অব কেমিস্ট্রির ডীন হিসেবে দায়িত্ব পালন করেন। তিনি ১৯৬১ থেকে ১৯৬৮ সাল পর্যন্ত রাইস ইউনিভার্সিটির ৩য় প্রেসিডেন্ট হিসেবে দায়িত্ব পালন করেন। ১৯৬৯ থেকে ১৯৭১ সাল পর্যিন্ত স্ট্যানফোর্ড বিশ্ববিদ্যালয় এর ৬ষ্ঠ প্রেসিডেন্ট হিসেবে দায়িত্ব পালন করেন। তিনি ১৯৭১ সালে ইউনিভার্সিটি অব ক্যালিফোর্নিয়া, বার্কলেতে ফিরে যান এবং ১৯৮৪ সালে অবসর গ্রহণ করেন কিন্তু আমৃত্যু গবেষণা চালিয়ে যান। তিনি ১৯৪৯ থেকে ১৯৫১ সাল পর্যন্ত ইউনাইটেড স্টেটস অ্যাটমিক এনার্জি কমিশন এর গবেষণার পরিচালক ছিলেন। একজন বিজ্ঞানী হিসেবে তিনি অণুর তাপগতীয় ধর্মের উপর কাজের জন্য পরিচিত ছিলেন। তার জীবনের অজস্র পুরস্কারের মধ্যে ন্যাশনাল মেডেল অব সায়েন্স এবং প্রিস্টলি মেডেল উল্লেখযোগ্য। 
তার ছেলে রাসেল মোশার পিটজারও একজন বিখ্যাত রসায়নবিজ্ঞানী।
২০১৩-১৪ ইংল্যান্ড মহিলা ক্রিকেট দলের অস্ট্রেলিয়া সফর

২০১৩-১৪ মৌসুমে ইংল্যান্ড মহিলা ক্রিকেট দল অস্ট্রেলিয়া সফর করে। ২০১৪ সালের ১০ জানুয়ারি থেকে ২ ফেব্রুয়ারি পর্যন্ত এ সফরে পূর্ব-নির্ধারিত সময়সূচী অনুযায়ী ১টি টেস্ট, ৩টি একদিনের আন্তর্জাতিক ক্রিকেট ও ৩টি টুয়েন্টি২০ আন্তর্জাতিকে অস্ট্রেলিয়া জাতীয় মহিলা ক্রিকেট দলের মুখোমুখি হয়। ইংল্যান্ডের মহিলারা তাদের অ্যাশেজ নিজেদের কাছে ধরে রাখতে সক্ষম হয়।
২০১৩ সালে অস্ট্রেলীয় মহিলা দলের ইংল্যান্ড সফরের পাঁচ মাস পর এ সিরিজটি অনুষ্ঠিত হয়। ২০১৩ সালের মহিলাদের অ্যাশেজের ন্যায় একই পয়েন্ট পদ্ধতি অনুসরণ করা হয়েছে। পয়েন্ট পদ্ধতিতে টেস্ট ক্রিকেটসহ সীমিত ওভারের ক্রিকেট খেলার ফলাফলও অন্তর্ভুক্ত করা হয়।
একমাত্র টেস্টটি ১০-১৩ জানুয়ারি পার্থের ওয়াকা গ্রাউন্ডে অনুষ্ঠিত হয়। এতে ইংল্যান্ড ক্রিকেট দল ৬১ রানে জয়লাভ করে। একদিনের আন্তর্জাতিকে প্রথম দুইটি খেলা মেলবোর্ন ক্রিকেট গ্রাউন্ডে ১৯ ও ২৩ জানুয়ারি অনুষ্ঠিত হয় যাতে উভয় দল জয়লাভ করে। তৃতীয় খেলাটি হোবার্টের বেলেরিভ ওভালে ২৬ জানুয়ারি অনুষ্ঠিত খেলায় অস্ট্রেলিয়া জয়ী হয়। পুরুষ দলের পাশাপাশি তিনটি টুয়েন্টি২০ আন্তর্জাতিকের প্রথমটি বেলেরিভ ওভালে অনুষ্ঠিত হয়। এতে ইংল্যান্ড জয়ী হয় ও ১০-৪ পয়েন্টের ব্যবধানে সিরিজে এগিয়ে যায়। এরফলে দলটি মহিলাদের অ্যাশেজ অক্ষুণ্ন রাখে। অবশিষ্ট দু’টি টি২০ খেলায় ৩১ জানুয়ারি ও ২ ফেব্রুয়ারি মেলবোর্ন ও সিডনি’র স্টেডিয়াম অস্ট্রেলিয়ায় অনুষ্ঠিত হয়। উভয় খেলায় অস্ট্রেলিয়া জয়ী হয়।
এছাড়াও সফরকারী ইংল্যান্ড দল অস্ট্রেলিয়া এ মহিলা দলের বিপক্ষে অংশগ্রহণ করে। পার্থের ফ্লোরেট পার্কে ৬-৭ জানুয়ারিতে অনুষ্ঠিত খেলাটি ড্রয়ে পরিণত হয়। ক্রিকেট অস্ট্রেলিয়া চেয়ারম্যান মহিলা একাদশের বিপক্ষেও দলটি অংশগ্রহণ করে। ১৯ জানুয়ারি মেলবোর্নের জাঙ্কশন ওভালে অনুষ্ঠিত খেলায় ইংল্যান্ড দল ২ উইকেটের ব্যবধানে পরাজিত হয়েছিল।
চূড়ান্ত অবস্থানে অস্ট্রেলিয়া ৮ এবং ইংল্যান্ড ১০ পয়েন্ট লাভ করে।
রাহুল বন্দ্যোপাধ্যায় (অভিনেতা)

রাহুল বন্দ্যোপাধ্যায় (জন্ম: ১৬ অক্টোবর ১৯৮৩) একজন ভারতীয় টেলিভিশন ও চলচ্চিত্র অভিনেতা। তিনি প্রথম তার বাবার সাথে রাজ দর্শন নামে একটি নাটকে বিজয়গড় থিয়েটার দলে অভিনয় করেন। তারপর থেকে, তিনি প্রায় ৪৫০ টি নাটকে অভিনয় করেন। তার অভিনীত প্রথম সিনেমা চিরদিনি তুমি যে আমার (২০০৮) বক্স অফিসে প্রচুর সফলতা লাভ করে।
তিনি থিয়েটার শিল্পী পরিবারে জন্মগ্রহণ করেন। তাঁর পিতা বিজয়গর আত্মপ্রকাশ নামে একটি নাট্যদলের পরিচালক ছিলেন। তিনি নাকতলা হাই স্কুলে পড়েন এবং আশুতোষ কলেজ থেকে স্নাতক হন ।
তিনি ২০১০ সালে অভিনেত্রী প্রিয়াঙ্কা সরকার –কে বিয়ে করেন। ২০১৭ সাল থেকে তারা আলাদা ভাবে থাকা শুরু করেন এবং বিচ্ছেদ হন।
চলচ্চিত্র এবং টেলিভিশনে আসার আগে রাহুল বেশ কয়েকটি থিয়েটার প্রোগ্রাম করেছিলেন। এটি করার পরে তিনি টেলিভিশনে একটি কর্মজীবন বেছে নেন এবং জি বাংলার একটি বিখ্যাত অনুষ্ঠান খেলা শিরোনামের আদিত্য চরিত্রে উপস্থিত হওয়ার পরে একটি সাফল্য পান। এরপর, তিনি একটি চলচ্চিত্রের প্রস্তাব পান যা তাকে ব্যাপক পরিচিতি দেয়।
প্রিয়াঙ্কা সরকার

প্রিয়াঙ্কা সরকার একজন বাঙালী চলচ্চিত্র এবং টেলিভিশন অভিনেত্রী। তিনি ছোট পর্দা দিয়ে অভিনয়ে পা রেখেছিলেন। "আস্থা", "খেলা", "নানা রঙের দিনগুলি"- র মতো একাধিক বাংলা ধারাবাহিকে কাজ করেছেন।‌ ২০০৮ সালের চিরদিনই তুমি যে আমার চলচ্চিত্রের মাধ্যমে বড় পর্দায় অভিষেক করেন এবং ব্যাপক জনপ্রিয়তা পান।
১৯৯০ সালের ৩১ ডিসেম্বর ভারতের পশ্চিমবঙ্গে জন্মগ্রহণ করেন। ২০১০ সালে তিনি রাহুল ব্যানার্জীর সাথে বিবাহ বন্ধনে আবদ্ধ হন। ২০১৭ সালে তাদের বিবাহ বিচ্ছেদ হয়। সহজ ব্যানার্জী নামে তাদের একটি পুত্র সন্তান আছে।
তিনি ২০০৮ সালের রাহুল ব্যানার্জির বিপরীতে চিরদিনই তুমি যে আমার চলচ্চিত্রে মাধ্যমে বড় পর্দায় অভিষেক করেন এবং দর্শকদের মাঝে ব্যাপক জনপ্রিয়তা পায়।
লাবিদ

লাবিদ (আরবী: لَبيد بن ربيعة بن مالك أبو عقيل العامِري; ইংরেজি: Labīd অথবা Abu Aqil Labīd ibn Rabī'ah) (জন্ম: খৃস্টপূর্ব ৫৬১–৬৬১) একজন আরব্য কবি। জন্ম আরবের হাওয়াঝিন গ্রোত্রের অন্তর্গত বানু 'আমির বংশে। অল্প বয়স থেকে ছিলেন একজন সক্রিয় যোদ্ধা। তার কবিতার বিষয়বস্তু ছিল মুলত সে সময়কার আন্ত:গ্রোত্রীয় বিরোধ।
দ্য ফেয়ারি কুইন

দ্য ফেয়ারি কুইন এডমুন্ড স্পেন্সার এর লেখা একটি অসম্পূর্ণ ইংরেজি মহাকাব্য। মহাকাব্যটির প্রথম অর্ধেক প্রকাশিত হয় ১৫৯০ সালে, এবং বাকী অংশ প্রকাশিত হয় ১৫৯৬ সালে। দ্য ফেয়ারি কুইন বিশেষ ভাবে উল্লেখযোগ্য এটির গঠনের জন্যঃ এটিই ছিলো প্রথম সাহিত্যকর্ম যেটি স্পেন্সরীয় স্তবকে লেখা হয়েছিলো এবং ইংরেজি ভাষার অন্যতম দীর্ঘ কবিতা। এটি একটি রূপক সাহিত্য কর্ম যেটিকে রূপকের বিভিন্ন স্তর থেকে পড়া যেতে পারে (এটিই সম্ভবত স্পেন্সারের লক্ষ্য ছিলো) যার মধ্যে রাণী প্রথম এলিজাবেথ এর প্রশংসাও অন্তর্ভুক্ত। সম্পূর্ণ রূপক প্রসঙ্গে, কবিতাটি কতিপয় নাইটদের (Knights) অনুসরণ করে বিভিন্ন গুণের (Virtues) সম্মানে। স্পেন্সারের "A Letter of the Authors" এ তিনি বর্নণা করেন যে, সম্পূর্ণ মহাকাব্যটি "মেঘাচ্ছন্নভাবে রূপকময় নকশা দ্বারা আচ্ছাদিত", এবং দ্য ফেয়ারি কুইন প্রকাশের উদ্দেশ্য ছিলো "ন্যায়পরায়ণ এবং সুশীল শৃঙ্খলার মাধ্যমে একজন ভদ্রলোক বা মহৎ লোক গঠন করা"।
দ্য ফেয়ারি কুইন প্রথম এলিজাবেথ এর কাছ থেকে রাজনৈতিক প্রশ্রয় পেয়েছিলেন এবং ফলস্বরূপ এতো সাফল্য অর্জন করে যে এটি স্পেন্সারের সীমানির্দেশক কর্মে পরিণত হয়েছিলো। কবিতাটি রাণীর কাছ থেকে এমন সমর্থন পেয়েছিলো যে, সারা জীবনের জন্য তাকে ৫০ পাউন্ডের বাৎসরিক একটি ভাতা মঞ্জুর করা হয়েছিলো, যদিও রাণী প্রথম এলিজাবেথ এই কবিতা পড়েছিলেন কিনা তার কোন প্রমাণ নেই।
নাদিম আহমেদ

নাদিম আহমেদ (জন্ম: ২৮ সেপ্টেম্বর, ১৯৮৭) পাকিস্তানে জন্মগ্রহণ করলেও হংকংয়ের পক্ষে ক্রিকেট খেলছেন। হংকং জাতীয় ক্রিকেট দলের পক্ষে ২০০৪ সালে তার একদিনের আন্তর্জাতিকে অভিষেক ঘটে। পাকিস্তান ক্রিকেট দলের বিপক্ষে অনুষ্ঠিত খেলায় বল হাতে তিনি ১০ ওভার বোলিং করেন ও ১ উইকেট দখল করেন। তবে ব্যাট হাতে তিনি তেমন সফলকাম হননি।
২০০৫ সালে অনুষ্ঠিত আইসিসি আন্তঃমহাদেশীয় কাপের প্রথম-শ্রেণীর দুই খেলায় অংশ নেন। এতে তিনি সর্বমোট তিন উইকেট লাভ করেন।
কানাডা জাতীয় ক্রিকেট দল

কানাডা জাতীয় ক্রিকেট দল () পুরুষদের আন্তর্জাতিক ক্রিকেট প্রতিযোগিতায় কানাডার প্রতিনিধিত্বমূলক জাতীয় ক্রিকেট দল। এটির সঞ্চালন করে থাকে ক্রিকেট কানাডা।
আমাজিগ জাতি

আমাজিগ জাতি বা বার্বার জাতি আফ্রিকা মহাদেশের অন্তর্গত নীল নদের পশ্চিম পাশে বসবাসকারী একটি জাতিগোষ্ঠী। আটলান্টিক মহাসাগর থেকে মিশরের সিওয়া মরুদ্যান এবং ভূমধ্যসাগর থেকে নাইজার নদী পর্যন্ত আমাজিগ জাতির লোকদের আবাসস্থলটি বিস্তৃত। ঐতিহাসিকভাবে আমাজিগরা আমাজিগ ভাষায় (বার্বার ভাষা) কথা বলে। এটি আফ্রো-এশীয় ভাষা পরিবারের একটি শাখা। সপ্তম শতাব্দীতে উত্তর আফ্রিকায় মুসলিম বিজয়ের পর থেকে আমাজিগদের একটি বড় অংশ মাগরেবি আরবির বিভিন্ন রূপ ব্যবহার করা শুরু করে। তারা ইসলামের পক্ষে বিভিন্ন যুদ্ধে অংশগ্রহণ করে ইউরোপীয় উপনিবেশিক শক্তির প্রভাবে আলজেরিয়া, মরক্কো এবং তিউনিসিয়ার অধিকাংশ শিক্ষিত আমাজিগ জাতির লোকেরা উচ্চ শিক্ষা বা ব্যবসায়িক কাজের জন্য ফরাসি ভাষা ও স্পেনীয় ভাষা ব্যবহার করে।
কাসিম ইবনে মুহাম্মাদ

কাসিম ইবনে মুহাম্মাদ () ছিলেন মুহাম্মদ এবং খাদিজা বিনতু খুওয়াইলিদ এর সন্তান। তিনি তার দ্বিতীয় জন্মদিনের আগে ৬০৫ খ্রিষ্টাব্দ মারা যান এবং তিনি সৌদি আরবের মক্কার জান্নাতুল মুয়াল্লা কবরস্থান সমাহিত আছেন। তিনি ছিলেন মুহাম্মাদের প্রথম সন্তান। এজন্য নবী মুহাম্মদের উপনাম বা কুনিয়া ছিল আ’বুল কাসিম। নবুওয়াতের পূর্বে কাসিম জন্মগ্রহণ করেন এবং বাল্যকালে মক্কায় তার মৃত্যু হয়। যুবায়ের ইবনে বাক্কা সনদসহ বণর্না করেন যে, বিবি খাদিজার গর্ভে কাসিম জন্মগ্রহণ করে এবং চলাফিরা করতে পারে এমন বয়স পযর্ন্ত জীবিত ছিলো। কাতাদা এই মত সমর্থন করেন। ইবনে সাদ, মুহাম্মাদ ইবনে জুবায়র ইবনে মুতঈম প্রমুখ বলেন যে কাসিম দুই বৎসর বয়সে মারা যায়। পূর্ববর্তী মনীষীরা কাসিমকে সাহাবীদের মধ্যে অর্ন্তভুক্ত করেননি। ইমাম বুখারী তাঁর তারীখুল আওসাত গ্রন্থে উল্লেখ করেন যে, কাসিম ইসলামর্পূব যুগেই মারা যান।
আব্দুল্লাহ ইবনে মুহাম্মাদ

আব্দুল্লাহ ইবনে মুহাম্মাদ (; যিনি তাহির ইবনে মুহাম্মাদ ("তাহির" = "বিশুদ্ধ/পবিত্র") এবং তায়িব ইবনে মুহাম্মাদ ("তায়্যিব" = "মিষ্টি") নামেও পরিচিত) ছিলেন মুহাম্মাদ এবং খাদিজার সন্তান। কাসিম (জন্ম: ৫৯৮) ছিলেন তার বড় ভাই।
আব্দুল্লাহ ৬১৫ খ্রিস্টাব্দে শৈশবেই মৃত্যুবরণ করেন।
জর্জ অ্যালফ্রেড হেন্টি

জর্জ অ্যালফ্রেড হেন্টি বা জি.এ. হেন্টি (সংক্ষিপ্ত) () (জন্ম:৮ ডিসেম্বর ১৮৩২, মৃত্যু:১৬ নভেম্বর ১৯০২) ছিলেন একজন ইংরেজ লেখক এবং যুদ্ধকালীন প্রতিনিধি। তিনি তার ঐতিহাসিক রোমাঞ্চক উপন্যাসগুলির জন্য বিশেষভাবে পরিচিত যেসব ঊনবিংশ শতাব্দীর শেষের দিকে ব্যাপক জনপ্রিয় ছিল। তার কাজগুলোর মধ্যে "দ্য ড্রাগন ও দ্য রেভেন" () (১৮৮৬, "ফর দা টেম্পল" () (১৮৮৮), "আন্ডার ড্রেক'স ফ্ল্যাগ" () (১৮৮৩) ও "ইন দা ফ্রিডম কস্‌" () (১৮৮৫) উল্লেখযোগ্য।
জর্জ অ্যালফ্রেড হেন্টি ইংল্যান্ডের কেমব্রীজশায়ারের নিকটবর্তী ট্রামপিংটনে ১৮৩২-এর ডিসেম্বরে জন্মগ্রহণ করেন। শিশুকালে অসুস্থতার কারণে তার অনেকটা সময় বিছানায় কাটাতে হয়। তিনি লন্ডনের ওয়েস্টমিনিস্টার স্কুল ও পরবরতীতে কেমব্রীজের গোনভেল এন্ড কিস কলেজে পড়াশোনা করেন। তিনি বিশ্ববিদ্যালয়ের পড়াশোনা অসম্পন্ন করেই ক্রিমীয় যুদ্ধে সেনা হাসপাতালে স্বেচ্ছাসেবায় যোগ দেন।
সেনাবাহিনির ক্যাপ্টেন পদ থেকে অবসর নেওয়ার কিছুদিন পুর্বে তিনি এলিজাবেথ ফাইনাকেনকে বিয়ে করেন। এই দম্পত্তির চার সন্তান ছিল। দীর্ঘদিনের অসুস্থতার কারণে এলিজাবেথ ১৮৬৫ সালে মৃত্যুবরণ করেন। স্ত্রীর মৃত্যুর কিছুদিন পর থেকেই হেনটি "স্ট্যান্ডার্ড" নামক একটি পত্রিকায় লেখালেখি শুরু। পত্রিকাটি তাকে তাদের বিশেষ প্রতিনিধি হিসেবে ১৮৬৬ সালে অস্ট্রো-ইতালীয় যুদ্ধে পাঠায়। হেনটি তার দীর্ঘজীবনে যাচাই ছাড়াই ব্রিটিশ সাম্রাজ্যকে সমর্থন দিয়েছে।
তার প্রথম বই "আউট অফ দ্য পাম্পাস" ১৮৬৮ সালে প্রকাশিত হয়। তিনি শিশুদের জন্য ১২২টি বই প্রকাশ করলেও পাশাপাশি তিনি পূর্ণবয়স্কদের জন্যও বই লিখেছিলেন।
১৯০২ সালের ১৬ নভেম্বর জর্জ আলফার্ড হেন্টি ডরসেটের ওয়েমুথে মৃত্যুবরণ করেন। মৃত্যুর সময় তিনি "বাই কন্ডাক্ট অ্যান্ড কারেজ" নামের একটি উপন্যাস অসমাপ্ত করে রেখে গিয়েছিলেন; যা পরবর্তীতে তার ছেলে সি.জি. হেন্টি সমাপ্ত করেন।
জোয়ানট মার্টোরেল

জোয়ানট মার্টোরেল () (গান্ডিয়া, ভ্যালেন্সিয়ার দক্ষিণে, ১৪১৩ – ১৪৬৮) ভ্যালেন্সিয়ার একজন সৈনিক ছিলেন। তিনিই "টিরান্ট লো ব্লাঞ্চ" বইটির লেখক যা ভ্যালেন্সিয়ান-এ লেখা (মার্টোরেল একে "দ্য ভ্যালেন্সিয়ান পপুলার" "ভালগার লিয়েঙ্গা ভ্যালেন্সিয়ানা" বলতেন) হয়েছিল। ১৪৯০ সালে ভ্যালেন্সিয়ায় প্রকাশিত এই বইটিকে অনেকে ইউরোপের প্রথম আধুনিক উপন্যাস বলেন।
এতে বাইজেনটাইন সাম্রাজ্যকালীন সময়ে এক সৈনিকের রোমাঞ্চকর অভিযানের কাহিনী। এখানে কাতালান সঙ্গীর সত্যিকার জীবনের প্রতিচ্ছবি খুঁজে পাওয়া যাবে। ডন কুইজের বই পোড়ানোর অংশ সম্পর্কে মিগুয়েল দ্য কারভান্তেস একে শ্রেষ্ঠ সৌজন্যমূলক উপন্যাস (চিভালরি উপন্যাস) বলেন। মার্টোরেল একজন সাহসী ব্যক্তি ছিলেন এবং আদালতের চক্রান্তের কারণে তাকে আগে-ভাগেই মৃত্যুবরণ করতে হয়। এর ফলে তার বন্ধু মার্টি জোয়ার দ্য গালবাকেই উপন্যাসটি শেষ করতে হয়।
হেরাক্লিটাস

ইফেসাসের হেরাক্লিটাস (; , ; অনুমানিক. ৫৩৫ – অনুমানিক. ৪৭৫ বিসিই) ছিলেন একজন সক্রেটিস-পূর্ব গ্রিক দার্শনিক। তিনি এশিয়া মাইনরের উপকূলের আইয়োনিয়ার গ্রিক শহর ইফেসাসের স্থানীয় বাসিন্দা ছিলেন। তিনি সম্ভ্রান্ত বংশীয় ছিলেন। তার প্রারম্ভিক জীবন ও শিক্ষা সম্পর্কে খুব কমই জানা যায়, কিন্তু তিনি নিজেকে স্বশিক্ষিত ও জ্ঞানী ব্যক্তি হিসেবে প্রতিষ্ঠিত করেন। তার একাকীত্ত জীবন, দার্শিনিক মতবাদ ও মানবিকতা সম্পর্কে তার দর্শনের জন্য তাকে অনেকেই "অস্পষ্ট" ও "ক্রন্দিত দার্শেনিক" হিসেবে অবহিত করে থাকেন।
হেরাক্লিটাসের জন্মসময় সঠিকভাবে নিরূপণ করা কঠিন। সেই কারণে পাশ্চাত্য দর্শনের ইতিহাস রচয়িতাগণ তার জন্মসময়ের উল্লেখ করতে গিয়ে বিভিন্ন সময়ের কথা বলেছেন । ডায়োজিনেসের এর মতামতের উপর ভিত্তি করে কেউ কেউ হেরাক্লিটাস এর জন্মসময় খ্রীস্টপূর্ব ৫০৪-৫০১ অব্দ বলে উল্লেখ করেছেন। আবার, কারো কারো মতে হেরাক্লিটাস ৫৩৫ অব্দে জন্মগ্রহণ করেন। অনেক ইতিহাস রচয়িতা মনে করেন তিনি ছিলেন জেনোফিনিস এর পরবর্তী দার্শনিক এবং পারমিনাইডিসের সমসাময়িক।
এই নিবন্ধসমূহ অন্যান্য বিষয়ের হলেও এগুলো হেরাক্লিটাস সম্পর্কিত।
ডেরেক কার্টিস বক

ডেরেক কার্টিস বক একজন মার্কিন আইনজীবী এবং হার্ভার্ড বিশ্ববিদ্যালয় এর সাবেক প্রেসিডেন্ট।
বক ১৯৩০ সালের ২২ মার্চ পেন্সিলভেনিয়ায় জন্মগ্রহণ করেন। তিনি স্ট্যানফোর্ড বিশ্ববিদ্যালয় থেকে ১৯৫১ সালে বিএ, হার্ভার্ড বিশ্ববিদ্যালয় থেকে ১৯৫৪ সালে জেডি এবং জর্জ ওয়াশিংটন বিশ্ববিদ্যালয় থেকে ১৯৫৮ সালে এএম ডিগ্রি অর্জন করেন। তিনি ১৯৬৮ থেকে ১৯৭১ সাল পর্যন্ত হার্ভার্ড ল স্কুলের ডীনের দায়িত্ব পালন করেন। ১৯৭১ থেকে ১৯৯১ সাল পর্যন্ত হার্ভার্ড বিশ্ববিদ্যালয়ের ২৫তম প্রেসিডেন্ট হিসেবে দায়িত্ব পালন করেন।
বাংলাদেশ হকি ফেডারেশন

বাংলাদেশ হকি ফেডারেশন বাংলাদেশের হকি খেলার প্রশাসনিক সংস্থা। ১৯৭১ সালে এটি প্রতিষ্ঠিত হয়। ১৯৭৩ সালে বাংলাদেশ আন্তর্জাতিক হকি ফেডারেশন ও ১৯৭৫ সালে এশীয় হকি ফেডারেশনের সদস্যপদ লাভ করে।।
১৫ ফেব্রুয়ারি, ২০১২ তারিখে বাংলাদেশের খ্যাতিমান চলচ্চিত্র তারকা রিয়াজ বাংলাদেশে হকি খেলাকে জনপ্রিয় করে তোলার লক্ষ্যে চুক্তিবদ্ধ হন। এতে তিনি শুভেচ্ছা দূত হিসেবে বাংলাদেশ হকি ফেডারেশনের সাথে একযোগে কাজ করবেন।
বাংলাদেশ এ ক্রিকেট দল

বাংলাদেশ এ ক্রিকেট দল আন্তর্জাতিক ক্রিকেট অঙ্গনে অন্যতম ক্রিকেট দল হিসেবে বাংলাদেশের প্রতিনিধিত্ব করছে। বাংলাদেশ জাতীয় ক্রিকেট দলের পরের স্থানে অবস্থানকারী এ দলটি বাংলাদেশের দ্বিতীয় সারির দল হিসেবে আন্তর্জাতিকভাবে পরিচিত। ২০০১-০২ মৌসুমে প্রথম-শ্রেণীর ক্রিকেটে পাকিস্তানের পূর্ণাঙ্গ দলের বিপক্ষে প্রথম খেলেতে নেমেছিল।
১৮ মার্চ, ২০১৪ তারিখে আইসিসি টুয়েন্টি২০ বিশ্বকাপের জন্য পূর্ব-নির্ধারিত প্রস্তুতিমূলক খেলায় দলটি দক্ষিণ আফ্রিকার বিপক্ষে অংশগ্রহণ করে। নারায়ণগঞ্জের ফতুল্লায় অবস্থিত খান সাহেব ওসমান আলী স্টেডিয়ামের দিন-রাতের ক্রিকেট খেলায় তারা ৯ বল বাকী থাকতেই ৫ উইকেটের ব্যবধানে পরাজিত হয়। দলের পক্ষে সর্বোচ্চ রান করেন মুক্তার আলী (৩৫*) ও সেরা বোলিং প্রদর্শন করেন তাইজুল ইসলাম (৩/১২)।
ওয়েস্ট ইন্ডিজ সফরে ৩টি একদিনের ক্রিকেট ও ২টি টুয়েন্টি২০ খেলার জন্য ১০ মে, ২০১৪ তারিখে ঘোষিত দলের বর্তমান সদস্যগণ হলেন -
নাসির হোসেন (অঃ), নাঈম ইসলাম, ইমরুল কায়েস, শামসুর রহমান, মমিনুল হক, মার্শাল আইয়ুব, আব্দুল মজিদ, মুস্তাফিজুর রহমান, নুরুল হাসান (উইঃ), সোহাগ গাজী, মুক্তার আলী, ইলিয়াস সানি, রবিউল ইসলাম, শুভাশিস রায় ও তাইজুল ইসলাম।
এছাড়াও নিম্নবর্ণিত খেলোয়াড়গণ গত এক বছরের মধ্যে আন্তর্জাতিক ক্রিকেটে অংশ নিয়েছেন:
সৌম্য সরকার, জুনায়েদ সিদ্দিকী, মিঠুন আলী, শুভগত হোম, মোসাদ্দেক হোসেন, জিয়াউর রহমান, মোহাম্মদ শহীদ, আরাফাত সানি, তাসকিন আহমেদ।
উম্মে কুলসুম বিনতে মুহাম্মাদ

উম্মে কুলসুম বিনতে হযরত মুহাম্মাদ সাল্লাল্লাহু আলাইহি ওয়াস্সাল্লাম () ছিলেন হযরত মুহাম্মাদ (সা.) এবং তার প্রথম স্ত্রী খাদিজা বিনতে খুওয়াইলিদ (রা.) এর তৃতীয় কন্যা। যিনি হযরত উসমান (রা.) এর স্ত্রী ছিলেন।
মুহাম্মাদ (স.) এর নবুয়তের ৬ বছর পূর্বে উম্মে কুলসুমের মক্কাতে জন্ম হয়। উম্মে কুলসুম মুহাম্মাদ (স.) এর তৃতীয় মেয়ে। তবে এ ব্যাপারে কিছুটা মতপার্থক্য রয়েছে, ইমাম আয যাহাবী তাকে মুহাম্মদ (স.) এর চতুর্থ সন্তান বলেছেন। বলেছেন, উম্মে কুলসুম রুকাইয়া ও ফাতিমা থেকেও বড়। কিন্তু অধিকাংশ মত এটাই যে, উম্মে কুলসুম রুকাইয়ার ছোট। আত তাবারি মুহাম্মাদ (স.) এর মেয়েদের জন্মের ক্রমধারা উল্লেখ করেছেন যথাক্রমে, যায়নাব, রুকাইয়া, উম্মে কুলসুম ও ফাতিমা। রুকাইয়া ছিলেন উসমানের স্ত্রী, ২য় হিজরিতে রমজান মাসে রুকাইয়া মারা গেলে, মুহাম্মাদ (স.) পুনরায় উসমানের সাথে আরেক কন্যা উম্মে কুলসুমকে বিয়ে দেন। যদি উম্মে কুলসুম রুকাইয়ার বড় হতো তাহলে, উসমানের সাথে উম্মে কুলসুমের বিয়ে আগে হতো।
মুহাম্মাদ (স.) এর মেয়েগণঃ
বিখ্যাত সুন্নি পণ্ডিত ইউসুফ ইবনে আব্দুল বার বলেছেন: "খাদিজার বংশে তার সন্তানদের চারটি কন্যা আছে; যে বিষয়ে মতামতের কোনো পার্থক্য নেই"।
মুহাম্মাদ (স.) নবুওয়াত লাভের পূর্বে আবু লাহাবের প্রথম পুত্র সাথে রুকাইয়ার এবং তার দ্বিতীয় পুত্র ‘ সাথে উম্মে কুলসুমের বিয়ে দেন। মুহাম্মাদ স. নবুওয়াত লাভের পর যখন আবু লাহাব ও তার স্ত্রীর নিন্দায় সুরা লাহাব নাযিল হলো, তখন আবু লাহাব ও তার স্ত্রীর চাপে, মক্কার কুরাইশদের চাপ ও প্রলোভনে আবু লাহাব তার দুই পুত্র দিয়ে মুহাম্মাদ স. এর দুই মেয়েকেই তালাক প্রদান করেন। এবং তালাক দেওয়ার পরে এসে মুহাম্মাদের সাথে খারাপ আচরণ করে।
২য় হিজরিতে রুকাইয়া মৃত্যুবরণ করলে উসমান স্ত্রীর শোকে বিষন্ন ও বিমর্ষ হয়ে পড়েন। এছাড়া মুহাম্মাদের সাথে আত্মীয়তার সম্পর্ক ছিন্ন হয়ে গেলো দেখে তিনি কষ্ট পেতে লাগলেন। এরপর মুহাম্মাদ তার ৩য় মেয়ে উম্মে কুলসুমকে রুকাইয়ার সম পরিমাণ দেনমোহর দিয়ে উসমানের সাথে বিয়ে দিলেন। ৩য় হিজরির রবিউল আউয়াল মাসে উসমানের সাথে উম্মে কুলসুমের বিবাহের চুক্তি সম্পন্ন হয়। এর দুই মাস পরে জমাদিউস সানি মাসে তিনি স্বামী গৃহে গমন করেন। হযরত উম্মু কুলছূম কোন সন্তানের মা হননি।
একটি বর্ণনায় এসছে, রুকাইয়ার ইনতিকালের পর উমার ইবন খাত্তাব তার মেয়ে হাফসাকে উসমানের সাথে বিয়ের প্রস্তাব দেন। কিন্তু পরবর্তীতে মুহাম্মাদ, উমর ও উসমান পরামর্শ করে, হাফসাকে মুহাম্মাদের সাথে আর উম্মে কুলসুমকে উসমানের সাথে বিবাহ দেন।
উম্মে কুলসুম তার মা উম্মুল মুমিনিন খাদিজা ও তার বড় আপু জয়নবের সাথে ইসলাম গ্রহণ করেন। পরবর্তীতে অন্য বোনদের সাথে মুহাম্মাদের হাতে বাইআত হন। এবং মুহাম্মাদ মদিনায় হিজরতের পর উম্মে কুলসুম পরিবারের অন্য সদস্যদের সাথে মদিনায় হিজরাত করেন।
স্বামী উসমানের সাথে ৬ বছর কাটানোর পর ৯ম হিজরির শা’বান মাসে উম্মে কুলসুম ইনতিকাল করেন। উম্মে আতিয়া সহ আনসারী মহিলারা তাকে গোসল দেন। মুহাম্মাদ তার জানাযার নামায পড়ান। আবু তালহা, আলি ইবনে আবি তালিব, ফাদল ইবনে আব্বাস ও উসামা ইবনে যায়েদ লাশ কবরে নামান।
রাসেল মোশার পিটজার

রাসেল মোশার পিটজার একজন তাত্ত্বিক রসায়নবিজ্ঞানী এবং শিক্ষাবিদ। তিনি ক্যালিফোর্নিয়ার বার্কলেতে জন্মগ্রহণ করেন। তিনি ক্যালিফোর্নিয়া ইনস্টিটিউট অফ টেকনোলজি থেকে ১৯৫৯ সালে রসায়নে ব্যাচেলর অব সায়েন্স ডিগ্রি অর্জন করেন। তিনি হার্ভার্ড বিশ্ববিদ্যালয় থেকে ১৯৬৩ সালে পদার্থবিজ্ঞানে মাস্টার অব আর্টস এবং রাসায়নিক পদার্থবিজ্ঞানে পিএইচডি ডিগ্রি অর্জন করেন। ম্যাসাচুসেট্‌স ইনস্টিটিউট অফ টেকনোলজিতে জন ক্লার্ক স্লেটার এর গবেষণা দলের সহযোগিতায় হার্ভার্ড বিশ্ববিদ্যালয় এ তিনি উইলিয়াম লিপ্সচম্ব এর সাথে কাজ করেন। তিনি ম্যাসাচুসেট্‌স ইনস্টিটিউট অফ টেকনোলজিতে ডক্টরেটোত্তর গবেষণা সম্পন্ন করেন। ১৯৬৮ সালে ওহাইও স্টেট ইউনিভার্সিটিতে শিক্ষক হিসেবে যোগদানের পূর্বে তিনি ক্যালিফোর্নিয়া ইনস্টিটিউট অফ টেকনোলজিতে শিক্ষকতা করেন। ১৯৭৯ সালে তিনি অধ্যাপক পদে উন্নীত হন এবং ১৯৮৯ থেকে ১৯৯৪ সাল পর্যন্ত বিভাগের চেয়ার হিসেবে দায়িত্ব পালন করেন। ১৯৮৬-১৯৮৭ সালে তিনি ওহাইও সুপারকম্পিউটার সেন্টার এর ভারপ্রাপ্ত সহযোগী পরিচালক হিসেবে দায়িত্ব পালন করেন। ২০০১-২০০৩ সাল পর্যন্ত তিনি ওহাইও সুপারকম্পিউটার সেন্টার এর অন্তর্বর্তীকালীন পরিচালক হিসেবে দায়িত্ব পালন করেন।
ডিসকভারি চ্যানেল

ডিসকভারি চ্যানেল হল ডিসকভারি নেটওয়ার্ক পরিচালিত ২৪ঘণ্টাব্যাপী প্রচারিত একটি শিক্ষামূলক স্যাটেলাইট সাবস্ক্রিপশন টেলিভিশন চ্যানেল। চ্যানেলটির সার্বিক পরিচালনার দায়িত্বে রয়েছেন ডিসকভারি কমিউনিকেশন্সের প্রধান নির্বাহী কর্মকর্তা ডেভিড জাস্লাভ। ২০১২ সালের জুন মাসের হিসেব অনুযায়ী ডিসকভারি চ্যানেল হল বিশ্বের ২য় সর্বাধিক বিতরণকৃত কেবল চ্যানেল, ১ম স্থান অধিকারী টিবিএস চ্যানেলের পর।
১৯৪২ সালে জন হেন্ডরিক্স চ্যানেলটি প্রতিষ্ঠা করেন। ১৭ই জুন ১৯৮৫ থেকে চ্যানেলটি আনুষ্ঠানিক সম্প্রচার শুরু করে। প্রাথমিকভাবে এটি ১৫৬,০০০ গৃহস্থালী সংযোগ প্রদানের মাধ্যমে যাত্রা শুরু করেছিল এবং এটি দৈনিক ১২ ঘণ্টা (দুপুর ৩টা থেকে রাত ৩টা) সম্প্রচার করা হত। এর ৭৫ শতাংশ প্রোগ্রাম কন্টেন্ট ছিল আমেরিকার টেলিভিশনের ইতিহাসে একেবারেই নতুন ও অভূতপূর্ব। শুরুর বছরগুলোতেই চ্যানেলটি স্বাংস্কৃতিক ও প্রকৃতিনির্ভর প্রামাণ্যচিত্রের আঙ্গিকে শিক্ষামূলক অনুষ্ঠান নির্মাণের দিকে লক্ষ্য রেখে তাদের কার্যক্রম পারিচালনা করে আসছে এবং এখনো চ্যানেলটি সেই ধারাবাহিকতা বজায় রেখে চলেছে।
বিয়ার গ্রিলসের ম্যান ভার্সেস ওয়াইল্ড, সুপারহিউম্যান এবং ম্যান,ওম্যান ভার্সেস ওয়াইল্ড হল বিশ্বব্যাপী ডিসকভারি চ্যানেলের সবচেয়ে জনপ্রিয় ও দর্শকনন্দিত প্রোগ্রামগুলোর মধ্যে অন্যতম। এছাড়াও 
প্রভৃতি প্রোগ্রামও ব্যাপকভাবে জনপ্রিয়। এছাড়াও চ্যানেলটি সমসাময়িক বিভিন্ন বিষয়বস্তু ও প্রসঙ্গ নিয়েও সাময়িক তথ্যচিত্র প্রদর্শন করে।
২০০৪ সালের ট্যুর ডি ফ্রান্স আরম্ভ হওয়ার পূর্বে,সাতবার ট্যুর ডি ফ্রান্স প্রতিযোগিতা বিজয়ী লেন্স আর্মস্ট্রং কর্তৃক ২০০৫ প্রতিষ্ঠিতব্য পেশাদার প্রো সাইক্লিং টিমের প্রাইমারি স্পন্সর হওয়ার অনাড়ম্বর ঘোষণা দেয় ডিসকভারি চ্যানেল| অবশেষে, ২০০৭ সালে আলবার্টো কনটাডোরকে সাথে নিয়ে বিজয়ী হওয়ার পর চ্যানেলটি স্পন্সরশীপ চালিয়ে না যাওয়ার ঘোষণা দেয় এবং ২০০৭ সালে এর সমাপ্তি ঘটায় |
ডিসকভারি চ্যানেল বেতার ছিল একটি বেতার নেটওয়ার্ক, যার অনুষ্ঠানমালা ডিসকভারি কমিউনিকেশন পরিবারের টেলিভিশন চ্যানেলগুলোর জনপ্রিয় অনুষ্ঠানসমূহের অডিও সংষ্করণ সংবলিত ছিল|
ডিসকভারি চ্যানেল ডিসকভারি চ্যানেল দূরবীক্ষণ নির্মাণেও অর্থায়ন করছে, লয়্যাল অবজারভেটরি নামক প্রতিষ্ঠানের সাথে যৌথ অংশীদারত্বে|
discovery.com হল ডিসকভারি চ্যানেলের অফিসিয়াল ওয়েবসাইট, যেটি প্রধানত চ্যানেলটির অনুষ্ঠানসূচি ও প্রোগ্রামগুলোর সাথে সংযুক্ত ও সম্পর্কিত বিভিন্ন কন্টেন্ট বিষয়ক তথ্য সরবরাহ করে; এছাড়াও এতে কিছু স্বতন্ত্র ব্রাউজারভিত্তিক গেমস রয়েছে, যেগুলো বিভিন্ন বিজ্ঞানভিত্তিক ও সামাজিক চ্যালেঞ্জের উপর নির্মিত হয়েছে|
ডিসকভারি ইন্ডিয়া করপোরেশন মূল ইংরেজি এবং ভারতের সাতটি আঞ্চলিক ভাষা হিন্দি, তামিল, তেলুগু, মালয়ালম, কন্নড়, বাংলা ও মারাঠি ভাষায় অডিও ফিড চ্যানেলের জন্য সরবরাহ করে। এছাড়াও ২০১১ সালের ১৫ই আগস্ট ডিসকভারি ইন্ডিয়া 'ডিসকভারি তামিল' নামে তামিলনাড়ুর জন্য সম্পূর্ণ আলাদাভাবে ডিসকভারি চ্যানেলের একটি শাখা চ্যানেল উদ্বোধন করে|
জন ক্লার্ক স্লেটার

জন ক্লার্ক স্লেটার একজন মার্কিন পদার্থবিজ্ঞানী যিনি পরমাণু, অণু এবং সলিডের ইলেক্ট্রনিক গঠন তত্ত্বে গুরুত্বপূর্ণ অবদান রেখেছেন। তিনি মাইক্রোওয়েভ ইলেক্ট্রনিক্সেও গুরুত্বপূর্ণ অবদান রেখেছেন। তিনি রোচেস্টার বিশ্ববিদ্যালয় থেকে ১৯২০ সালে বিএস এবং হার্ভার্ড বিশ্ববিদ্যালয় থেকে ১৯২৩ সালে পদার্থবিজ্ঞানে পিএইচডি ডিগ্রি অর্জন করেন। তিনি কেমব্রিজ বিশ্ববিদ্যালয় ও ইউনিভার্সিটি অফ কোপেনহেগেন এ ডক্টরেটোত্তর গবেষণা সম্পন্ন করেন। তিনি যুক্তরাষ্ট্রে ফিরে হার্ভার্ড বিশ্ববিদ্যালয় এর পদার্থবিজ্ঞান বিভাগে যোগদান করেন। ১৯৩০ সালে ম্যাসাচুসেট্‌স ইনস্টিটিউট অফ টেকনোলজির প্রেসিডেন্ট কার্ল টেলর কম্পটন তাকে ম্যাসাচুসেট্‌স ইনস্টিটিউট অফ টেকনোলজির পদার্থবিজ্ঞান বিভাগের চেয়ারম্যান হিসেবে নিয়োগ দেন। তিনি উপস্নাতক পাঠ্যসূচী ঢেলে সাজালেন। তিনি ১৯৩৩ থেকে ১৯৬৮ সালের মধ্যে ১৪টি বই লিখেন। দ্বিতীয় বিশ্বযুদ্ধ চলাকালে মাইক্রোওয়েভ ট্রান্সমিশনের ওপর তার কাজ, এমআইটি রেডিয়েশন ল্যাবরেটরী এর সহযোগিতায় এবং যার কিছু অংশ বেল ল্যাব্‌স এ হয়েছিল, রাডার এর উন্নয়নে ভূমিকা রেখেছিল। 
১৯৫০ সালে তিনি পদার্থবিজ্ঞান বিভাগে সলিড স্টেট অ্যান্ড মলিকুলার থিওরি গ্রুপ গঠন করেন। পরের বছর তিনি বিভাগের চেয়ারম্যানশিপ ছেড়ে দেন এবং এক বছর ব্রুকহ্যাভেন ন্যাশনাল ল্যাবরেটরীতে কাজ করেন। পরে তিনি ফ্লোরিডা বিশ্ববিদ্যালয় এ কোয়ান্টাম থিওরি প্রজেক্টে গবেষণা অধ্যাপক হিসেবে যোগদান করেন।
খাদিমনগর জাতীয় উদ্যান

খাদিমনগর জাতীয় উদ্যান বাংলাদেশের সিলেট জেলায় অবস্থিত একটি জাতীয় উদ্যান। ২০০৬ সালের ১৩ এপ্রিল এটি প্রতিষ্ঠিত হয়। ৬৭৮.৮০ হেক্টর (১৬৭৭ একর) জমি নিয়ে এই জাতীয় উদ্যানটি গঠিত।
খাদিমনগর জাতীয় উদ্যানে প্রায় ২১৭ প্রজাতির গাছ এবং ৮৩ প্রজাতির প্রাণী রয়েছে।
খাদিমনগর জাতীয় উদ্যানে আছে প্রচুর সেগুন গাছ। এছাড়াও দেখা যায় ঢাকি জাম, গর্জন, চম্পা ফুল, চিকরাশি, চাপালিশ, মেহগনি, শিমুল, চন্দন, জারুল, আম, জাম, কাউ, লটকন, বন বড়ই, জাওয়া, কাইমূলা, গুল্লি, পিতরাজ, বট, আমলকি, হরিতকি, বহেড়া, মান্দা, পারুয়া, মিনজিরি, অর্জুন, একাশিয়া প্রভৃতি। বাঁশের প্রজাতিগুলো হচ্ছে জাইবাশ, বেতুয়া বাঁশ, পেঁচা বাঁশ, পারুয়া বাঁশ এবং বেতের প্রজাতিগুলো হচ্ছে তাল্লাবেত, জালিবেত।
এই উদ্যানে পাখির মধ্যে রয়েছে দোয়েল, ময়না, শ্যামা, কাক, কোকিল, টিয়া, কাঠ ঠোকরা, মাছরাঙ্গা, চিল, ঘুঘু, বক, টুনটুনি, চড়ুই, বুলবুলি, বনমোরগ, মথুরা, শালিক। স্তন্যপায়ীর মধ্যে রয়েছে বানর, হনুমান, শিয়াল, বনবিড়াল, বেজি, কাঠবিড়াল, ইঁদুর, খরগোশ, মেছো বাঘ। সাপের মধ্যে আছে অজগর, দারাইশ, উলুপুড়া, চন্দ বুড়াসহ নানা বিষধর সাপ।
শকুনের নিরাপদ এলাকা-১ তফসিল অনুসারে খাদিমনগর জাতীয় উদ্যান শকুনের জন্য নিরাপদ বলে ঘোষিত।
ঘন বনে ভ্রমণের প্রশান্তি পেতে বিভিন্ন সময়েই ভীড় করে থাকে ভ্রমণ পিপাসুরা। কেউ কেউ মূল শহর থেকে ব্যক্তিগতভাবে সাইকেলে চড়েও বনভ্রমণে চলে আসেন। বর্ষায় কোথাও কোথাও পানির নালাও পার হতে হয়, তবে শীতেও বেশ পাতাবহুল থাকে বন। তবে বনের পথ ধরে কাঁটা জাতীয় উদ্ভিদের মোটামুটি সুলভ প্রাপ্তি দেখা যায়।
বীরগঞ্জ জাতীয় উদ্যান

বীরগঞ্জ জাতীয় উদ্যান বাংলাদেশের দিনাজপুর জেলার বীরগঞ্জ উপজেলায় অবস্থিত একটি জাতীয় উদ্যান। ২০১১ সালের ১৪ ডিসেম্বর এটি প্রতিষ্ঠিত হয়। ১৬৮.৫৬ হেক্টর জমি নিয়ে এই জাতীয় উদ্যানটি গঠিত।
বীরগঞ্জ জাতীয় উদ্যানে বিভিন্ন প্রজাতির বৃক্ষ যেমন শাল, বেত, বাশ, শিমুল, শিশু, সোনালু দেখতে পাওয়া যায়। তবে শাল হচ্ছে এই জঙ্গলের প্রধান বৃক্ষ। এছাড়া এই উদ্যানে বিভিন্ন প্রজাতির পাখি, সাপ, স্বরীসৃপ ইত্যাদি রয়েছে।
এই শালবনের পাশ দিয়ে ঢেপা নদী বয়ে গেছে।
নবাবগঞ্জ জাতীয় উদ্যান

নবাবগঞ্জ জাতীয় উদ্যান বাংলাদেশের দিনাজপুর জেলার নবাবগঞ্জ উপজেলায় অবস্থিত একটি জাতীয় উদ্যান। ৫১৭.৬১ হেক্টর বা ১২৭৮.৪৯ একর জমি নিয়ে এই উদ্যানটি গঠিত। এই বনে শাল ছাড়াও সেগুন, গামার, কড়ই, বেত, বাঁশ, জামসহ প্রায় ২০ থেকে ৩০ প্রজাতির গাছগাছড়া রয়েছে। প্রানীদের মধ্যে রয়েছে বিভিন্ন রকমের পাখি এবং ভয়ানক প্রানীর মধ্যে রয়েছে শিয়াল যা সন্ধ্যার পর ছাড়া দেখা যায় না।
নবাবগঞ্জ উপজেলা সদর থেকে প্রায় এক কিলোমিটার উত্তর-পশ্চিমে এই জাতীয় উদ্যানের অবস্থান। তবে নবাবগঞ্জ সদরের জিরো পয়েন্ট থেকে এক কিলোমিটার দুরত্ব হলেও অনেকটা শহরের গা-ঘেষে অবস্থান করছে নবাবগঞ্জ জাতীয় উদ্যান।
নবাবগঞ্জ জাতীয় উদ্যানের প্রধান বৃক্ষ শাল ও সেগুন। এছাড়াও আছে গামার, ইউক্যালিপটাস, জাম, আকাশমনি ও নানান শ্রেণির অর্কিড।
এই উদ্যানের বাসিন্দা বন্যপ্রাণীর মধ্যে আছে বনবিড়াল, বাংলা খেঁকশিয়াল, মেছোবাঘ ও নানান রকম সাপ। নানান জাতের পাখিও আছে এ বনে। তবে বর্তমান সময়ে সবচেয়ে বেশি দেখা যায় খেঁকশিয়াল।
এ বিলে লাল খলসেসহ বিলুপ্তপ্রায় ৮ প্রজাতির মাছ ধরা পড়ে। তাছাড়াও আইড়, শোল, গজাড়, টেংরা, বাইম, মাগুর, পুঁটি, চিংড়ি, কইসহ মৌসুমে আরো কিছু বিচিত্র প্রজাতির প্রায় ১২০ মেট্রিক টন মাছ পাওয়া যায়। তবে অত্যন্ত সুস্বাদের জন্য এ বিলে বোয়াল- পাবদা বিখ্যাত।
বারৈয়াঢালা জাতীয় উদ্যান

বারৈয়াঢালা জাতীয় উদ্যান বাংলাদেশের চট্টগ্রাম জেলার একটি জাতীয় উদ্যান। ২০১০ সালের ৬ এপ্রিল এটি প্রতিষ্ঠিত হয়। ২৯৩৩.৬১ হেক্টর জমি নিয়ে এই জাতীয় উদ্যানটি গঠিত।
কাদিগড় জাতীয় উদ্যান

কাদিগড় জাতীয় উদ্যান বাংলাদেশের ময়মনসিংহ জেলার ভালুকা উপজেলায় বিস্তৃত একটি জাতীয় উদ্যান। ২০১০ সালের ২৪ অক্টোবর এটি প্রতিষ্ঠিত হয়। ৩৪৪.১৩ হেক্টর জমি নিয়ে এই জাতীয় উদ্যানটি গঠিত।
এই উদ্যানটি ময়মনসিংহের ভালুকা উপজেলার কাচিনা ইউনিয়নের সিডষ্টোর বাজার টু সখিপুর রাস্তার কাচিনা বাজার হইতে প্রায় ১ কিঃ মিঃ উত্তরে পালগাও চৌরাস্তার পাশে, কাচিনা গ্রামের উত্তর এবং পালগাও গ্রামের পূর্ব দিকে অবস্থিত।
কাদিগড় জাতীয় উদ্যানের পার্শ্ববর্তী কাচিনা, বাটাজোর, পালগাঁও, তামাট ও ডাকুরিয়া গ্রামে বন বিভাগের নীতিমালাকে লঙ্ঘন করে বিভিন্ন স্থানে স্থাপন করা হয়েছে ১৫টি করতকল। আর এসব করাতকলে অনবরত চলছে প্রকাশ্য দিবালোকে ও রাতের আঁধারে শাল বনের বড় বড় গাছ কেটে কাঠ চেরাই। আর সেই চেরাই কাঠ করে আশপাশ এলাকার বাজারে অবস্থিত আসবাবপত্রের দোকানে হচ্ছে বিক্রি।
গ্র্যান্ড হোটেল (কলকাতা)

গ্র্যান্ড হোটেল যেটি এখন ওবেরয় গ্র্যান্ড নামে পরিচিত, সেটি কলকাতার ধর্মতলায় জওহরলাল নেহেরু রোডের ওপর অবস্থিত, আগে যার নাম ছিল চৌরঙ্গী রোড। এটি ব্রিটিশ যুগের একটি মার্জিত ভবন এবং কলকাতায় একটি বিখ্যাত হেরিটেজ বিল্ডিং। এই হোটেলের মালিক হলেন ওবেরয় হোটেলস এন্ড রিসর্টস।
হোটেল টি এখন যেই সাইট এ দাঁড়িয়ে আছে, সেটা উনিশ শতকের প্রথম দিকে একজন কর্নেল গ্র্যান্ড সাহেব এর ব্যক্তিগত বসবাস হিসাবে ১৩ নং চৌরঙ্গী রোড এ তৈরী করা হয়েছিল| ঘর টি পরে মিসেস অ্যানি মংক এর দ্বারা একটি বোর্ডিং বাড়িতে রূপান্তরিত হয় যিনি, পরে তার ব্যবসা প্রসারিত করার জন্য ১৪, ১৫ এবং ১৭ নাম্বার কে এর মধ্যে অন্তর্ভুক্ত করেছিলেন| ১৬ নম্বর চৌরঙ্গী একটি থিয়েটার এর দখলে ছিল যার মালিক এবং পরিচালক ছিলেন এরাথুন স্টিফেন নামক এসফাহন থেকে আসা একজন আর্মেনিয়ান| ১৯১১ সালে যখন সেই থিয়েটার পুড়ে যায়, তখন এটা স্টিফেন কেনা এবং সময়ের সাথে, এই সাইট টাকে পুনর্নির্মাণ করে এখনকার আধুনিক হোটেল এর মত করে তোলে| একটি অসংযত নব্যধ্রুপদী ধরনে নির্মিত এই হোটেল টি শীঘ্রই কলকাতার ইংরেজ জনসংখ্যার মধ্যে একটি জনপ্রিয় স্পট হয়ে ওঠে| এটা পরিচিত ছিল, বিশেষ করে তার বার্ষিক নববর্ষের পার্টি জন্য, সাথে বরফ শ্যাম্পেন এবং দামী উপহার এর জন্য এবং নৃত্যশালায় বারোটা বাচ্চা শূকর মুক্তি করার জন্য| যিনি একটি বাচ্চা শূকর ধরবে, সেটা তার হয়ে যাবে|
১৯৩০ সালে, স্টিফেন এর মৃত্যুর কিছু পরে, কলকাতার একটি টাইফয়েড মহামারি তে হোটেলে ছয় জনের মৃত্যু হয়| হোটেলে এর নিষ্কাশন ব্যবস্থার উপর সন্দেহ হয়েছিল এবং সেটি ১৯৩৭ সালে বন্ধ হয়ে যায়| এই সম্পত্তি টি মোহন সিং ওবেরয় লিজ নেন যিনি ১৯৩৯ সালে হোটেল টি পুনরায় খোলেন এবং ১৯৪৩ সালে সরাসরি সম্পত্তি টা কিনে নেন|
হোটেল টির প্রধান লিফট হয় দ্বিতীয় বিশ্বযুদ্ধের সময় যখন আন্দাজ ৪০০০ সৈন্য এখানে থাকত এবং নিয়মিত পার্টি করত| হোটেলে মার্কিন নৌ বল এর মত ঘটনা তখনকার সময়ের দর্শক দের কথা মনে করিয়ে দেয়|
ওবেরয় গ্র্যান্ড হলো ব্যবসায়িক এবং অবসর ভ্রমণকারীদের জন্য একটি সূক্ষ্ম হোটেল যেখানে মিটিং রুম, সাচিবিক এবং কুরিয়ার সার্ভিস, ফটোকপিয়ার, ফ্যাক্স, ইন্টারনেট, ইমেল এবং নথি বাঁধাই এর মতন আধুনিক সুবিধার সঙ্গে সজ্জিত একটি ২৪ ঘণ্টা খোলা বিজনেস সেন্টার উপলব্ধ আছে| অন্যান্য সুযোগ সুবিধার মধ্যে অন্তর্ভুক্ত ২৪ ঘণ্টা প্রহরী সেবা, কেনাকাটা বিকল্প, 24 ঘণ্টা লন্ড্রির, মুদ্রা বিনিময়, খানসামা, ভ্রমণ ডেস্ক এবং ব্যাপক নিরাপত্তা ব্যবস্থা| দর্শনীয় নৃত্যশালা টি রিসেপশন এর জন্য আদর্শ এবং ৮০০ জন পর্যন্ত গেস্ট দের ব্যবস্থা করতে পারে| ডাইনিং অপশন এর মধ্যে অন্তর্ভুক্ত বুফে ব্রেকফাস্ট এবং লাঞ্চ আন্তর্জাতিক রান্নার জন্য লা টেরেস, থাইল্যান্ড এর খাঁটি স্বাদ এর জন্য বান থাই এবং ডিনার এর আগে বা পরে শিথিলকরণ এর জন্য চৌরঙ্গী বার| এছাড়াও ২৪ ঘণ্টা ঘরের মধ্যে ডাইনিং ব্যবস্থা ও প্রদান করা হয়|
ওয়াংখেড়ে স্টেডিয়াম

ওয়াঙখেড়ে স্টেডিয়াম () ভারতের মুম্বইয়ে অবস্থিত একটি ক্রিকেট স্টেডিয়াম। এতে ৪৫,০০০ দর্শকের ধারণ ক্ষমতা আছে। অতীতে এই মাঠে অনেক হাই প্রোফাইল ক্রিকেট খেলা হয়েছে, যার মাঝে রবি শাস্ত্রী একটি ওভার ছয়টা ছয় মারা থেকে শুরু করে ২০১১ ক্রিকেট বিশ্বকাপ ফাইনাল অনুষ্ঠিত হয়, যেখানে ভারত দ্বিতীয়বারের মত ওডিআই ক্রিকেট বিশ্বকাপ জয় করে। এছাড়াও এই স্টেডিয়াম শচীন টেন্ডুলকারের আন্তর্জাতিক টেস্ট ক্যারিয়ারের ঐতিহাসিক শেষ ম্যাচের সাক্ষী।
লিভারপুল

লিভারপুল (ইংরেজি: Liverpool) মারর্সি মোহনার পূর্বাঞ্চলীয় মারর্সিসাইড, ইংল্যান্ড, যুক্তরাজ্যের একটি শহর এবং মহানাগরিক পৌরসভা। ১২০৭ সালে এটি পৌরসভা হিসেবে প্রতিষ্ঠিত হয়েছিল এবং ১৮৮০ সালে একে শহরের মর্যাদা দেয়া হয়। ২০১১ সালে লিভারপুল সিটি কাউন্সিল দ্বারা পরিচালিত হিসেবে জনসংখ্যা ছিল ৪৬৬.৪১৫ এবং এটি লিভারপুল শহর অঞ্চলের বৃহত্তর শহুরে এলাকার কেন্দ্র।
ঐতিহাসিকভাবে, লিভারপুল ল্যাঙ্কাশায়ারের একটি অংশ ছিলো। প্রধান বন্দর হিসেবে শহরের অবস্থা দ্বারা মূলত এর নগরায়ন এবং সম্প্রসারণ সঙ্ঘটিত ​​হয়। ১৮ শতক থেকে, আটলান্টিক দাসব্যবসার সঙ্গে ঘনিষ্ঠ সংযোগগুলির সাথে মিলিত ওয়েস্ট ইন্ডিজ, আয়ারল্যান্ড এবং মূল ভূখণ্ড ইউরোপ থেকে বাণিজ্য, লিভারপুলের অর্থনৈতিক সম্প্রসারণ ঘটায়। এছাড়াও বিশেষ করে অবকাঠামোগত পরিপ্রেক্ষিতে উদ্ভাবন এবং প্রবর্তিন, পরিবহন, সাধারণ নির্মাণ, এবং জনস্বাস্থ্য ও সামাজিক সংস্কারের জন্যে লিভারপুল পরিচিত। লিভারপুল প্রবর্তন ঘটেছে রেলওয়ে, ফেরি এবং গগনচুম্বী অট্টালিকার, পাশাপাশি একসঙ্গে প্রাণী ও শিশু সুরক্ষার প্রথম বিদ্যালয়, অন্ধদের প্রথম বিদ্যালয় এবং কর্মরত মানুষদের এবং মেয়েদের জন্যে। লিভারপুল ছিল সমুদ্রে মাছ ধরার নৌকার নিবন্ধিত বন্দর। আরএমএস টাইটানিক, এবং "টাইটানিক" শব্দ, জাহাজের স্টার্নে লিভারপুল দেখা যেতে পারে।
লিভারপুলের অধিবাসীদের লিভারপুডলিয়ান হিসাবে উল্লেখ করা হয়, কিন্তু কথ্য ভাষায় তারা "স্কোসার" নামে পরিচিত, এক্ষেত্রে স্থানীয় খাবার স্ট্যুর একটি ধরন "স্কোস" উল্লেখ করা যায়। "স্কোস" শব্দটি এছাড়াও লিভারপুলের স্বরাঘাতে এবং উপভাষার সঙ্গে সমার্থক হয়ে উঠেছে।
লিভারপুলের যমজ শহর শহর: 
লিভারপুলের বন্ধুত্ব সংযোগ রয়েছে (আনুষ্ঠানিক সংবিধান ছাড়াই) নিম্নলিখিত শহরের সাথে:
১৭৯০ সালে লিভারপুলে সর্বপ্রথম যুক্তরাষ্ট্রের দূতাবাস খোলা হয়, এবং এটি প্রায় দুই শতাব্দী ধরে কর্মক্ষম ছিল। লিভারপুলে নিম্নলিখিত দেশগুলির দূতাবাস পরিচালিত হয়:
বিমান চালনা

বিমানচালনা বা এভিয়েশন () মূলত অ্যারোনটিক্স শিল্পের এক বাস্তবসম্মত প্রয়োগ। এর মধ্যে এয়ারক্র্যাফট (প্রধানত বাতাসের চাইতে ভারী সমূহ) ডিজাইন, গঠন, উৎপাদন, পরিচালন এবং ব্যবহারবিধি অন্তর্গত। এভিয়েশন শব্দটি ক্রিয়াপদ এভিয়ার এর সঙ্গে (যার আগমন লাতিন শব্দ এভিস থেকে,বঙ্গানুবাদ পাখি) ফ্রেঞ্চ লেখক এবং প্রাক্তন নেভাল অফিসার গ্যাব্রিয়েল লা লান্ডেল শন (ইংলিশের ক্ষেত্রে) বিভক্তি প্রয়োগে ১৮৭৩ সালে উদ্ভাবন করেন।
সভ্যতার সূচনা থেকে মানুষ আকাশে উড়তে পারে এমন অনেক কিছু আবিষ্কারের নেশায় মত্ত থেকেছে। প্রথম দিকে এইসব আবিষ্কার ছিল পাথর কিংবা পালক নির্মিত, যেমনঃ অস্ট্রেলিয়ার বুমেরাং,আকাশ লন্ঠন (the hot air Kongming lantern), ঘুড়ি প্রভৃতি। ইকারাস এবং জামশিদ হচ্ছে সেইসব মনুষ্য কিংবদন্তি যারা আকাশে উড়ার স্বপ্ন বাস্তবায়ন করতে গিয়ে ভূলুণ্ঠিত হয়ে প্রাণ হারান। তৎকালীন সময়ে কম দূরত্ব অতিক্রম্য বেশ কিছু উড়ন্ত মাধ্যম সাফল্য লাভ করেছিল, তন্মদ্ধে ৪২৮-৩৪৭ খ্রিস্টপূর্বে টারেন্টাম (বর্তমান টরেন্টো) এর শ্রেষ্ঠ দার্শনিক আরকিটাসের স্বয়ংক্রিয় উড়োযান, ৮১০- ৮৮৭ খ্রিষ্টাব্দে আব্বাস ইবনে ফিরনাসের পাখা সমৃদ্ধ উড়োযান, ১১তম শতাব্দীতে আল্মার এর গ্লিডিং ফ্লাইট, কিংবা ১৬৮৫-১৭২৪ এর মধ্যে পর্তুগিজ ধর্মপ্রচারক বারতলমিউ দে গুসমাও এর বাতাসের চাইতে হাল্কা এয়ারশিপ ডিজাইন উল্লেখযোগ্য।
আধুনিক এভিয়েশন এর শুরু হয় ১৭৮৩ সালে ২১ শে নভেম্বর মন্টগলফায়ার ভ্রাতৃদ্বয়ের অলঙ্কৃত হট এয়ার বেলুন এর মাধ্যমে যা ছিল মানুষের তৈরি বিশ্বের প্রথম উন্মুক্ত বাতাসের চাইতে হালকা উড়োযান। কিন্তু বেলুনগুলি বাতাস প্রবাহের দিক অনুযায়ী ভ্রমণে অসমর্থ ছিল। এরপর খুব শীঘ্রই বেলুনগুলি নিয়ন্ত্রিত এয়ারশিপের মর্যাদা পায়। জিন পিয়েরে ব্ল্যানচার্ড প্রথম মানুষ নিয়ন্ত্রিত এয়ারশিপ উড্ডয়ন করেন ১৭৮৪ সালে যা ১৭৮৫ সালে একবার ইংলিশ চ্যানেল অতিক্রম করে।
দৃঢ় (rigid) এয়ারশিপ সমূহ মানুষ এবং মালামাল বহনের উপযোগী প্রথম এয়ারক্র্যাফট হিসেবে স্বীকৃতি লাভ করে। এই ধরনের এয়ারক্র্যাফটের মধ্যে বিশেষভাবে উল্লেখযোগ্য হচ্ছে জার্মানি কোম্পানি জেপেলিন (Zeppelin) এর উদ্ভাবিত এয়ারক্র্যাফটসমুহ।
এর মধ্যে সফলভাবে পরিচিতি পেয়েছে গ্রাফ জেপেলিন, যা ১৯২৯ সালের অগাস্ট মাসে পুরো বিশ্ব জুড়ে উড্ডয়ন করেছিল এক মিলিয়ন মাইল। কয়েকশত মাইল উড্ডয়নকারি এয়ারপ্লেন এর উপর একটা সময় ধরে দখলদারিত্ব চালায় জেপেলিন; তাদের উন্নত এয়ারপ্লেন ডিজাইনের মাধ্যমে। এয়ারশিপের এই স্বর্ণযুগের শেষ হয় ১৯৩৭ সালের ৬ই মে, যখন হাইজেনবার্গে ভয়াবহ অগ্নিকাণ্ডে ৩৬জন মানুষ মারা পড়ে। আর এই ভয়াবহ অগ্নিকাণ্ডের পিছনে দায়ি করা হয় এয়ারক্র্যাফটে হিলিয়ামের পরিবর্তে ব্যবহৃত হাইড্রজেন গ্যাসকে। কোম্পানির নিজস্ব তদন্তের মাধ্যমে পরবর্তীতে অবগত হওয়া যায় যে, এয়ারক্র্যাফট নির্মাণের লক্ষে ফ্রেমের মেটালিক পদার্থ রক্ষার্থে যে কভার ব্যবহার করা হয়েছিল তা ছিল ভীষণ দহনযোগ্য এবং স্থির বিদ্যুৎ গমনকারী। এর পরবর্তীকালে তারা এইরকম ভয়াবহ অগ্নিকাণ্ড নিবারণে কভার কোটিং পরিবর্তন করলেও, এয়ারশিপ সমূহ কিছু নির্দিষ্ট কাজের ক্ষেত্রেই প্রচলিত ছিল।
১৭৯৯ সালে স্যার জর্জ কেইলি আধুনিক উড়োযানের অবকাঠামো চিন্তা করেন যেখানে এয়ারপ্লেন উড়ার জন্য নির্দিষ্ট পাখা থাকবে যাতে আলাদা আলাদা ভাবে লিফট, প্রপালশন (ইঞ্জিন) এবং নিয়ন্ত্রণের ব্যবস্থা থাকবে।
টেংরাগিরি বন্যপ্রাণী অভয়ারণ্য

টেংরাগিরি বন্যপ্রাণ অভয়ারণ্য বা টেংরাগিরি বন্যপ্রাণী অভয়ারণ্য বাংলাদেশের বরগুনা জেলায় অবস্থিত একটি বন্যপ্রাণের অভয়ারণ্য। এর স্থানীয় নাম "ফাতরার বন" ও অনেকের কাছে "পাথরঘাটার বন" কিংবা "হড়িণঘাটার বন" নামে পরিচিত। ২০১০ সালের ২৪ অক্টোবর এটি প্রতিষ্ঠিত হয়। সুন্দরবনের পর এটিই দেশের দ্বিতীয় বৃহত্তম শ্বাসমূলীয় বনাঞ্চল। ৪০৪৮.৫৮ হেক্টর জমি নিয়ে এই বন্যপ্রাণী অভয়ারণ্যটি গঠিত।
ফাতরার বন প্রাকৃতিকভাবে সৃষ্ট। এই বন বিভিন্ন গাছপালায় সমৃদ্ধ। কেওড়া, গরাণ, গেওয়া, ওড়া প্রভৃতি শ্বাসমূলীয় গাছ হচ্ছে এই বনের প্রধান গাছ।
ফাতরার বনে দেখা মেলে চিত্রা হরিণ, বানর, কুমির, বন বিড়াল, বন্য শুকর ইত্যাদি বন্যপ্রাণী। লাল বনমোরগ সহ হরেক প্রজাতির পাখিরও দেখা মেলে ফাতরার বনে। আরও আছে গুঁইসাপ আর বিভিন্ন প্রকার সাপ। সুন্দরবনের খুব কাছে হলেও এ বনে এখন পর্যন্ত বাঘের দেখা মেলেনি। তবে বর্তমানে হরিণ, বানর, অজগর সাপ ইত্যাদি প্রাণী খুব কম দেখা যায়। আর লোকালয়ে সাধারণত কাঁকড়া, বড় গুইসাপ , ব্যাঙ, চিড়িং মাছ প্রভৃতি এবং গভীরে বনে শিয়াল, বন্য শূকর, বানর ইত্যাদির দেখা মেলে। আর এখানে অত্যন্ত কম পরিমাণে মেছো বাঘ আছে। মানুষের অধিক প্রবেশ ও বন ধ্বংসের কারণে এই জীববৈচিত্র হুমকির মুখে। 
শকুনের নিরাপদ এলাকা-২ তফসিল অনুসারে টেংরাগিরি বন্যপ্রাণ অভয়ারণ্য শকুনের জন্য নিরাপদ বলে ঘোষিত।
গুল্মী জেলা

গুল্মী জেলা ( , হচ্ছে নেপালের পশ্চিমাঞ্চল বিকাস ক্ষেত্রের লুম্বিনী অঞ্চলের লুম্বিনী প্রদেশের একটি জেলা। তমঘাস হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ছিল ২৯৬,৬৫৪ জন এবং ২০১১ সালের আদমশুমারি অনুসারে লোকসংখ্যা ছিল ২৮০,১৬০ জন এবং ২০১৬ সালে ছিল ২৬৮,৫৯৭ জন।
গুল্মী হল লুম্বিনী প্রদেশে অবস্থিত একটি পাহাড়ি জেলা। পূর্বে স্যাংজা ও পর্বত জেলা, দক্ষিণে পাল্পা ও অর্ঘাখাঁচী, উত্তরে বাগলুঙ এবং পশ্চিমে প্যুঠান জেলা দ্বারা বেষ্টিত। গুল্মী নেপালে কফি চাষ প্রবর্তনের জন্য ব্যাপকভাবে পরিচিত। এটি জৈব কফির একটি প্রধান রপ্তানিকারকও। গুল্মী কোবাল্টের মতো প্রাকৃতিক সম্পদে সমৃদ্ধ। মাঘে সংক্রান্তি এবং অন্যান্য উৎসবের মতো উৎসবগুলি পর্যটক এবং স্থানীয় উভয়ের মধ্যেই জনপ্রিয়৷
উসমান লিম্বাদা

উসমান লিম্বাদা () (জন্ম: ১ অক্টোবর ১৯৮৯) হলেন একজন কানাডিয়ান আন্তর্জাতিক ক্রিকেটার যিনি কানাডা দলের হয়ে খেলে থাকেন। তিনি ডানহাতি ব্যাটসম্যান এবং ডানহাতি মিডিয়াম ফাস্ট বোলার হিসেবে ভূমিকা পালন করে থাকেন।
উসমান তার প্রথম শ্রেণীর ক্রিকেটে আত্মপ্রকাশ করেন জিম্বাবুয়ে দলের বিরুদ্ধে ২ আগস্ট ২০১০ সালে। কিন্তু উক্ত অভিষেক ম্যাচে তিনি মাত্র ৫ রান করতে সামর্থ্য হন।
উসমানের একদিনের আন্তর্জাতিক ক্রিকেট প্রতিযোগীতায় আফগানিস্তান জাতীয় ক্রিকেট দল এর বিরুদ্ধে ২০১০ সালের ১৬ ফেব্রুয়ারি অভিষেক হয়। এছাড়াও তিনি টুয়েন্টি২০ আন্তর্জাতিক প্রতিযোগীতায় ২০১০ সালের ফেব্রুয়ারির প্রথম দিকে অভিষেক হয়েছিল।
জুনায়েদ সিদ্দীকী

জুনায়েদ সিদ্দীকী (; জন্ম: মার্চ ২৫, ১৯৮৫ করাচি, সিন্ধু, পাকিস্তান) হলেন একজন কানাডাীয় জাতীয় ক্রিকেটার। জুনায়েদ ডানহাতি ব্যাটসম্যান হিসেবে ব্যাটিং এবং লেগব্রেক বোলার হিসেবে বল করে থাকেন। তিনি মুলত একজন অল-রাউন্ডার ক্রিকেটার হিসেবে কানাডিয়ান ক্রিকেটে অবদান রাখছেন।
২০১১ সাল থেকে তিনি কানাডিয়ান ক্রিকেটের সকল ফরমেটে খেলেছেন। সিদ্দীকী স্কুল জীবন থেকে ক্রিকেটে আগমন করেন এবং স্থানীয় ক্রিকেট প্রতিযোগীতায় অনূর্ধ্ব-১৪, ১৬ এবং ১৯ দলে প্রতিনিধিত্ব করেন। এছাড়াও তিনি আন্তর্জাতিক ক্রিকেটে অসাধারণ নৈপুণ্য প্রদশন করেছেন। জুনায়দকে প্রাথমিকভাবে শ্রীলঙ্কার বিরুদ্ধে প্রথম শ্রেণীর ক্রিকেট এবং লিস্ট এ ক্রিকেটে অন্তর্ভুক্ত করা হয়। তিনি ডানহাতি ব্যাট এবং লেগস্পিন বোলার।
আবু বকর সিদ্দিকী

আবু বকর সিদ্দিকী বাংলাদেশ সুপ্রিম কোর্ট আপিল বিভাগ অবসরপ্রাপ্ত বিচারক।
দুর্নীতি মামলায় আওয়ামী লীগের সাবেক সংসদ সদস্য শামীম ওসমান তিন বছরের কারাদণ্ড বাতিল করেছেন বিচারপতি মো. শামসুল হুদা ও সিদ্দিকী। মঈ সিদ্দিকী ও বিচারপতি মো. শামসুল হুদা দুর্নীতি মামলার বাদী আওয়ামী লীগ সাবেক সংসদ সদস্য মকবুল হোসেন আদালতে আত্মসমর্পণ করতে বলেন। ২০০৩ সালে দুর্নীতি দমন ব্যুরো কর্তৃক প্রধানমন্ত্রী শেখ হাসিনাকে বিরুদ্ধে দায়ের করা যুদ্ধজাহাজ ক্রয় দুর্নীতির মামলাটি সিদ্দিকী ও বিচারপতি মো. শামসুল হুদা খারিজ করে দেন।
২০০৭ সালে দুর্নীতি দমন কমিশন কর্তৃক প্রধানমন্ত্রী শেখ হাসিনা অভিযুক্ত করে দায়ের করা নিকো দুর্নীতির মামলাটি বাতিল করে দেন বিচারপতি মো. শামসুল হুদা ও সিদ্দিকী। ২০০১ সালে প্রধানমন্ত্রী শেখ হাসিনা কর্তৃক ওয়াশিংটন ডিসিতে লবিস্ট নিয়োগের জন্য দুর্নীতি দমন ব্যুরো কর্তৃক দায়ের করা বাংলাদেশ রপ্তানি প্রক্রিয়াকরণ এলাকা কর্তৃপক্ষ দুর্নীতির মামলাটি সিদ্দিকী ও বিচারপতি মো. শামসুল হুদা বাতিল করে দেন। ২০০১ সালে কেরানিগঞ্জ - এ প্রাক্তন প্রধানমন্ত্রী বেগম খালেদা জিয়াকে গাড়িবহরে হামলার দায়ে আওয়ামী লীগের প্রাক্তন সাংসদ ও প্রধানমন্ত্রী শেখ হাসিনা র খুড়তুতো ভাই শেখ সেলিম বিরুদ্ধে করা একটি মামলা বাতিল করে দেন সিদ্দিকী ও বিচারপতি মো. শামসুল হুদা।
দুর্নীতি ও চাঁদাবাজি সংক্রান্ত দুটি মামলায় আওয়ামী লীগের সাবেক সংসদ সদস্য ও প্রধানমন্ত্রী শেখ হাসিনা ও তার স্ত্রী শেখ হেলাল জামিন দিয়েছেন সিদ্দিকী ও বিচারপতি মো. শামসুল হুদা। ২০১০ সালের জুন মাসে, সিদ্দিকী ও বিচারপতি মো. শামসুল হুদা বসুন্ধরা গ্রুপ চেয়ারম্যান আহমেদ আকবর সোবহান সাতটি ফৌজদারি মামলায় আগাম জামিন দেন।
২০১৮ সালের ৮ অক্টোবর বিচারপতি জিনাত আরা এবং বিচারপতি মো. নুরুজ্জমান সাথে সিদ্দিকী বাংলাদেশ সুপ্রিম কোর্টের আপিল বিভাগে নিযুক্ত হন।
সিদ্দিকী ২৯ জুলাই ২০২১ তারিখে বাংলাদেশ সুপ্রিম কোর্টের আপিল বিভাগ থেকে অবসর গ্রহণ করেন।
২০২৩ সালের জানুয়ারিতে সিদ্দিকী বাংলাদেশ আইন কমিশন সদস্য নিযুক্ত হন।
সিদ্দিকীর ছোট ভাই হাসান ফয়েজ সিদ্দিকী বাংলাদেশের ২৩তম প্রধান বিচারপতি হিসেবে দায়িত্ব পালন করেন।
নিউজিল্যান্ড জাতীয় মহিলা ক্রিকেট দল

নিউজিল্যান্ড মহিলা ক্রিকেট দল নিউজিল্যান্ডের মহিলাদের জাতীয় ক্রিকেট দলের প্রতিনিধিত্বকারী দল এটি। হোয়াইট ফার্নস ডাকনামে এ দলটির পরিচিতি রয়েছে। নিউজিল্যান্ড মহিলা ক্রিকেট দল ১৯৩৫ সালে সর্বপ্রথম টেস্ট ক্রিকেট খেলায় অংশগ্রহণ করে। অভিষেক টেস্টে ইংল্যান্ড ক্রিকেট দলের বিপক্ষে তারা অবশ্য পরাজিত হয়েছিল। এরপর থেকে তারা কেবলমাত্র অস্ট্রেলিয়া ও দক্ষিণ আফ্রিকা দলের বিপক্ষে মাত্র দু’টি টেস্টে জয়লাভ করতে সক্ষম হয়।
২০০০ সালের মহিলাদের বিশ্বকাপ ক্রিকেটের একদিনের প্রতিযোগিতায় শিরোপা জয়লাভ করে দলটি সবিশেষ কৃতিত্ব প্রদর্শন করে। এমিলি ড্রুমের অধিনায়কত্বে উত্তেজনাপূর্ণ চূড়ান্ত খেলায় অস্ট্রেলিয়া মহিলা দলকে মাত্র চার রানের ব্যবধানে পরাভূত করে এ সাফল্য লাভ করে দলটি। এছাড়াও দলটি বার্ষিক প্রতিযোগিতা হিসেবে অস্ট্রেলিয়া মহিলা দলের সাথে অংশগ্রহণ করে। এ সিরিজটি রোজ বোল সিরিজ নামে পরিচিত। ২০০৪ সালে ইংল্যান্ড সফরে নিউজিল্যান্ড মহিলা দল প্রথমবারের মতো ইংল্যান্ড পুরুষদের দলের বিপক্ষে টুয়েন্টি২০ আন্তর্জাতিকে অংশগ্রহণ করেছিল। সাম্প্রতিককালের ২০০৭/২০০৮ মৌসুমের রোজ বোল সিরিজে অস্ট্রেলিয়ার বিপক্ষে তারা ৩-২ ব্যবধানে পরাজিত হয়েছিল।
রবি শাস্ত্রী

রবিশঙ্কর জয়দৃথ শাস্ত্রী (; জন্ম ২৭ মে, ১৯৬২) হলেন একজন প্রাক্তন ভারতীয় ক্রিকেটার এবং ভারতীয় দলের প্রাক্তন দলনেতা। তিনি ছিলেন একজন অল-রাউন্ডার যিনি ডানহাতি ব্যাটসম্যান ছিলেন এবং বাহাতি বোলার ছিলেন। তার আন্তর্জাতিক ক্যারিয়ার শুরু হয় যখন তার বয়স ছিল ১৮ বছর এবং তা ১২ বছর দীর্ঘস্থায়ী ছিল। তিনি একজন বোলার হিসেবেই তার ক্যারিয়ার শুরু করেন কিন্তু পরবর্তীকালে তিনি একজন ব্যাটসম্যানে পরিণত হন যিনি বলও করতে পারতেন এবং তার সাথে সাথে ব্যাটও। তার পরিবার প্রধানত ম্যাঙ্গালোরের কিন্তু তিনি মুম্বইতেই জন্ম নেন এবং বড় হন।
একজন ব্যাটসম্যান হিসাবে শাস্ত্রী তার ট্রেডমার্ক ছিল "চাপাটি শট"।(প্যাডস থেকে ঝাঁকুনি দিয়ে), তিনি প্রধানত ধীরে খেলতেন তবে প্রয়োজনে তিনি তার স্ট্রাইক রেট বাড়িয়ে তুলতে পারতেন। তার দৈর্ঘ্য গড় উচ্চতা (তিনি ৬ '৩ "লম্বা) এবং খাড়া অবস্থানের কারণে দ্রুত বোলিংয়ের বিরুদ্ধে তার সীমিত সংখ্যক শট ছিল, তবে স্পিন বোলিংয়ের বিরুদ্ধে লফটেড শটটি ভালো খেতেন। তিনি মূলত ওপেনিং ব্যাটসম্যান বা মিডল অর্ডারে ব এত করতেন।
তাঁর ক্যারিয়ারের হাইলাইটটি ছিল ১৯৮৫ সালে যখন তিনি অস্ট্রেলিয়ার ক্রিকেট বিশ্ব চ্যাম্পিয়নশিপে "চ্যাম্পিয়নস অফ চ্যাম্পিয়নস" নির্বাচিত হয়েছিলেন। একই মৌসুমে, ১৯৮৫ সালের ১০ জানুয়ারী, তিনি ওয়েস্ট ইন্ডিয়ান গ্যারি সোবার্সের ছয়টি ছক্কা মারার রেকর্ডটিকে স্পর্শ করেছিলেন। তিনি প্রথম শ্রেণির ক্রিকেটে একজন সম্ভাব্য অধিনায়ক হিসাবে বিবেচনা করা হত, তবে তার ক্রিকেটের বাইরের চিত্র, প্রায়ই আহত থাকা এবং খেলার ফর্ম হারাবার প্রবণতাটা এত টাই ছিল যে তিনি কেবলমাত্র একটি টেস্ট ম্যাচে ভারতে অধিনায়ক ছিলেন।
তিনি ঘরোয়া ক্রিকেটে বোম্বাইয়ের (মুম্বাই) হয়ে খেলতেন এবং তার খেলার শেষ বছরটিতে তার দলকে রঞ্জি ট্রফি শিরোপাতে পেতে সাহায্য করেছিলেন। গ্ল্যামারগানের হয়ে কাউন্টি ক্রিকেটে চারটি মরসুমও খেলেছেন তিনি। বারবার হাঁটুর চোটের কারণে তিনি মাত্র ৩১ বছর বয়সে অবসর নিতে বাধ্য হন। পরবর্তীকালে, তিনি বিসিসিআই এর হয়ে ভাষ্যকার রুপে ভারতের খেলা ম্যাচগুলিতে কাজ করেছেন। ২০১৪ সালে, তিনি ইংল্যান্ড সফর থেকে ২০১৫ বিশ্বকাপ পর্যন্ত আট মাসের জন্য ভারতীয় ক্রিকেট দলের পরিচালক ছিলেন। ১৩ জুলাই ২০১৭ সালে, তিনি ভারতীয় ক্রিকেট দলের প্রধান কোচ হিসাবে নিযুক্ত হয়েছিলেন। ২০১৯ সালের ১৬ আগস্ট, তিনি সিনিয়র পুরুষদের ভারতীয় দলের প্রধান কোচ হিসাবে পুনরায় নিয়োগ করা হয়েছে এবং ২০২১ সালের আইসিসি টি-টোয়েন্টি বিশ্বকাপ পর্যন্ত দায়িত্বে পালন করবেন।
রবি শাস্ত্রী একজন মঙ্গলোরান বংশোদ্ভূত, তিনি বোম্বাইতে জন্মগ্রহণ করেছিলেন এবং মাতঙ্গার ডন বোস্কো উচ্চ বিদ্যালয়ে পড়াশোনা করেছিলেন। ছোট বয়স থেকেই তিনি ক্রিকেট খেলতে ভালবাসতেন। ডন বসকো (মতুঙ্গা) হয়ে ক্রিকেট খেলতেন। ১৯৭৬ সালের আন্ত-স্কুল গিলস শিল্ডের ফাইনালে তার দল পৌঁছেছিল যদিও অবশেষে সেন্ট মেরির কাছে তাদের হারতে হয়েছিল এবং দলে ছিল ভবিষ্যতের দুই রঞ্জি খেলোয়াড় শিশির হত্তঙ্গাদি এবং জিগনেশ সংহনি। তবে বেশি অপেক্ষা করতে হয়নি, পরের বছর, শাস্ত্রীর নেতৃত্বে ডন বসকো ১৯৭৭ সালের জিলস শিল্ড জিতেছিল, তার স্কুলের ইতিহাসে এটি ছিল প্রথমবার। স্কুলে তাঁর কোচ ছিলেন বি.ডি. দেসাই, টাটা এবং দাদার ইউনিয়নের খেলোয়াড়। যদিও ডন বসকো স্কুল, স্কুল ক্রিকেটে তেমন একটি প্রধান শক্তি ছিল না, তবে আর.এ. পোদার কলেজ, যেখানে শাস্ত্রী পরে বাণিজ্য নিয়ে পড়াশোনা করেছিলেন, সেখান থেকে অনেকগুলি ভাল ক্রিকেটার তৈরি হয়েছিল। পরবর্তীকালে, বসন্ত আমলাদি এবং বিশেষত ভিএস "মার্শাল" পাতিল শাস্ত্রীকে একজন ক্রিকেটার হতে সাহায্য করেছিলেন।
মুম্বই ইন্ডিয়ান্স

মুম্বই ইন্ডিয়ান্স () হল একটা ক্রিকেটের দল যারা ইন্ডিয়ান প্রিমিয়ার লিগে মুম্বই শহরকে তুলে ধরে। এই দলটি ৫ বার আইপিএল ট্রফি জিতেছে। ২০০৮ এর আটজন সদস্যদলের মধ্যে এই দলটিও একটি। এই শহরের তারা একটা অন্যতম প্রধান দল। এদের সাথে আছে মুম্বই ক্রিকেট দল এবং মুম্বই ফুটবল ক্লাব। এরা ভারতের অন্যতম বড় গোষ্ঠী ইন্ডিয়াউইন স্পোর্টস এর মালিকাধীনে আছে। যদিও তাদের ১০০ শতাংশ সহায়ক হল "ইন্ডিয়া উইন"। তাদের ঘরের মাঠ হল মুম্বইয়ের ওয়াংখেড়ে স্টেডিয়াম।
সূচক
"বোলার - শিকার"
বিশেষ অবদানগুলি হাইলাইট করা হলো
বিশ্লেষণী রসায়ন

বিশ্লেষণী রসায়ন অধ্যয়ন করে এবং যন্ত্রপাতি ও পদ্ধতি ব্যবহার করে পদার্থকে পৃথক, শনাক্তকরণ এবং পরিমাণ নির্ধারণ করা যায়। অনুশীলনে পৃথকীকরণ, শনাক্তকরণ বা পরিমাণ নির্ধারণ সম্পূর্ণ বিশ্লেষণ অধিষ্ঠিত করতে পারে বা অন্য কোনও পদ্ধতির সাথে মিলিত হতে পারে। পৃথকীকরণ স্বতন্ত্র  বিশ্লেষক। গুণগত বিশ্লেষণে মৌল বা যৌগমূলক শনাক্ত করা হয়, অপরদিকে পরিমাণগত বিশ্লেষণে মৌল বা যৌগমূলকের পরিমাণ বা ঘনত্ব নির্ধারণ করা হয়।
বিশ্লেষণী রসায়ন চিরায়ত, আর্দ্র রাসায়নিক পদ্ধতি এবং আধুনিক উপকরণ পদ্ধতি নিয়ে গঠিত। চিরায়ত গুণগত পদ্ধতি অধঃক্ষেপন, নিষ্কাশন এবং পাতন পদ্ধতির মতো পৃথকীকরণ পদ্ধতিতে ব্যবহার করা হয়। রঙ, গন্ধ, গলনাঙ্ক, স্ফুটনাংক, দ্রবণীয়তা, তেজস্ক্রিয়তা বা ক্রিয়াশীলতার পার্থক্যের ভিত্তিতে শনাক্তকরণ করা হয়। ভর বা আয়তনের পরিমাণ নির্ণয় করতে চিরায়ত পরিমাণগত বিশ্লেষণ ব্যবহার পদ্ধতি ব্যবহার করা হয়। ক্রোমাটোগ্রাফি, ইলেক্ট্রোফোরসিস বা ফিল্ড ফ্লো ভগ্নাংশ ব্যবহার করে যান্ত্রিক পদ্ধতিতে নমুনাসমূহ পৃথক করা যায়।
এখানে
যে বিশ্লেষণ এর মাধ্যমে কোন নমুনাযা তাপ প্রয়োগ করে ভরের পরিবর্তন বিশ্লেষণের মাধ্যমে নমুনা বস্তুটির তাপীয় সুস্থিতি ও সংযুক্তি নির্ণয় করা হয় তাকে তাপীয় ভরমাত্রিক বিশ্লেষণ বলে।
শতাংশ ত্রুটিও গণনা করা যেতে পারে:
হার্শা ভোগলে

হার্শা ভোগলে (; জন্ম: ১৯ জুলাই ১৯৬১) হলেন একজন ভারতীয় ক্রিকেট উপস্থাপক এবং সাংবাদিক। তিনি হায়দ্রাবাদে একটি মারাঠি ভাষাভাষী পরিবারে জন্মগ্রহণ করেন। হার্শা সাম্প্রতিক সময়ে একজন জনপ্রিয় টেলিভিশন উপস্থাপকে পরিণত হয়েছেন।
হার্শা ফরাসি অধ্যাপক এ.ডি. ভোগলে এবং মনোবিদ্যার অধ্যাপক শালিনী ভোগলের ঘরে জন্মগ্রহণ করেন।
হার্শা যখন হায়দ্রাবাদ বাস করতেন তখন অল ইন্ডিয়া রেডিওতে মাত্র ১৯ বছর বয়সে একজন ভাষ্যকার হিসেবে তার কর্মজীবন শুরু করেন। ১৯৯১-৯২ সালে প্রথম ভারতীয় ভাষ্যকার হিসেবে তিনি ১৯৯২ ক্রিকেট বিশ্বকাপের আগে ভারতের ক্রিকেট সিরিজের সময় অস্ট্রেলিয়ান ব্রডকাস্টিং কর্পোরেশন দ্বারা আমন্ত্রণ পান।
হার্শা তার আইআইএম একজন সহপাঠী আনিতার সাথে বিবাহ বন্ধনে আবদ্ধ হন, এবং তাদের ছেলেরা হলেন চিন্ময় এবং সতচিতের সঙ্গে মুম্বাই বসবাস করেন।
শামীমা সাত্তার মিমু

শামীমা সাত্তার মিমু (জন্ম: ০১ নভেম্বর, ১৯৫৯) বাংলাদেশের সাবেক ট্র্যাক এন্ড ফিল্ড অ্যাথলেট। ২০০০ সালে ক্রীড়া ক্ষেত্রে অবদানের সম্মান স্বরূপ জাতীয় ক্রীড়া পুরস্কার বিজয়। তিনি একজন দক্ষ ক্রীড়া সংগঠক, জাতীয় কোচ, আন্তর্জাতিক প্রতিযোগিতায় বিচারক।
জারিন তাসনিম নাওমি

জারিন তাসনিম নাওমি (জন্ম: ২ জুলাই, ১৯৯৬) একজন বাংলাদেশি সঙ্গীতশিল্পী। তিনি বাংলাদেশ নতুন কুঁড়ি, জাতীয় শিশু-কিশোর প্রতিযোগিতা এবং বিভিন্ন প্রতিযোগিতায় অংশগ্রহণ করেন। এবং অর্জন করেন ১৪টি জাতীয় পর্যায়ের পুরস্কার।
নাওমি ১৯৯৬ সালের ২ জুলাই বাংলাদেশের ময়মনসিংহ জেলায় জন্মগ্রহণ করেন। তার বাবা-মা দুজনই বাংলাদেশ কৃষি বিশ্ববিদ্যালয়ে কর্মরত। বাবা মোহাম্মদ লুৎফর রহমান ডেপুটি রেজিষ্ট্রার এবং মা শাহানারা রহমান উপ-পরীক্ষা নিয়ন্ত্রক। দুই ভাইবোনের মধ্যে নাওমি ছোট। ছেলেবেলা কাটান বিশ্ববিদ্যালয় ক্যাম্পাসে। তিনি ক্যাম্ব্রিয়ান স্কুল অ্যান্ড কলেজে থেকে মাধ্যমিক শ্রেণী শেষ করেন। একই কলেজে বাণিজ্য বিভাগ থেকে তিনি উচ্চ-মাধ্যমিক শেষ করেন।
নাওমি চার বছর বয়সে সংগীত শিক্ষা নেন তার মায়ের কাছে। পরবর্তীতে সুনীল কুমার ধরের কাছ থেকে ক্ল্যাসিকাল এবং বিভিন্ন সংগীতঙ্গের নিকট থেকেও সংগীত শেখেন। আমির নেওয়াজের একটি অ্যালবামে 'নীল আকাশ' শিরোনামে একটি গান গেয়েছেন। ২০১২ সালে তার প্রথম একক আত্ম-শিরোনাম অ্যালবাম 'নাওমি' প্রকাশিত হয়। তিনি এবিসি রেডিও এবং ঢাকা এফএমের থিম সঙ্গীতে কাজ করেন। তিনি বিজ্ঞাপনের জিঙ্গেলে কণ্ঠশিল্পী হিসেবেও ভূমিকা পালন করেন। তিনি নিজের গাওয়া কিছু গানের মিউজিক ভিডিওতে কাজ করেছেন। কয়েকটি চলচ্চিত্রে প্লেব্যাক শিল্পী হিসেবে কাজ করেছেন নাওমি।
২০১৩ সালে 'হারানো সুর' নাটকে প্রথম অভিনয় করেন নাওমি। বেশ কয়েকটি অনুষ্ঠানের বিশেষ পর্বে উপস্থাপনাও করেছেন তিনি। সম্প্ৰতি মাছরাঙ্গা টেলিভিশনে মিউজিক ভিডিও নিয়ে সাজানো সরাসরি সংগীতানুষ্ঠান 'ইওর চয়েস'
এ উপস্থাপনা করছেন নাওমি। অনুষ্ঠানটি মাছরাঙ্গা টেলিভিশনে প্রতি রবিবার রাত ১২টা ২ মিনিটে সরাসরি সম্প্রচার করা হয়।
বাগলুঙ জেলা

বাগলুঙ জেলা ( ), হচ্ছে নেপালের পশ্চিমাঞ্চল বিকাস ক্ষেত্রের ধলাগিরি অঞ্চলের একটি জেলা। বাগলুঙ হচ্ছে এই জেলার সদরদপ্তর। এই জেলার আয়তন ॥ ২০১১ সালের আদমশুমারি অনুসারে এ জেলার লোকসংখ্যা ২৬৮,৬১৩ জন।
মুস্তাঙ জেলা

মুস্তাঙ জেলা ( ), হচ্ছে নেপালের পশ্চিমাঞ্চল বিকাস ক্ষেত্রের ধলাগিরি অঞ্চলের একটি জেলা। জমসম হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ১৪,৯৮১ জন।
<br>